मनोरंजन - विकिपीडिया\nमनोरंजन बिबिध प्रकार के आनंद देवे वाला क्रियाकलाप में सामिल होखे के कहल जाला। मनोरंजक क्रियाकलाप (एक्टिविटी) में अपना दर्शक या श्रोता सभ के धियान खींचे आ ओह लोग के आनंदित करे के बिसेसता होल। कई प्रकार के साधन बाड़ें जिनहन से लोग के आनंद मिले ला जइसे कि खेलकूद, संगीत, सिनेमा, साहित्य, पर्यटन इत्यादि। मनोरंजन के इतिहास ओतने पुरान बा जेतना मानवता के। मनुष्य आदिम काल से खाली समय या परब-तिहुआर पर बिबिध प्रकार के साधन से आपन मनोरंजन कर रहल बा।\nभारत में सड़क किनारे टीबी पर मैच देख के मनोरंजन करत लोग\nकौनों भी किसिम के मनोरंजन के सभसे महत्व वाला चीज बा मजा आइल। हालाँकि, अइसन कामकाज सभ भी हो सके लें जे मनोरंजन के साथे-साथ जानकारी बढ़ावे वाला, या फिर सेहत खाती लाभदायक हो सके लें। अक्सरहा मनोरंजन वाली चीज सभ के अउरी मकसद भी हो सके ला आ अउरी कई किसिम के परभाव भी हो सके ला।\n1 रूप आ साधन\nरूप आ साधनसंपादन\nपढ़ाई आमतौर प जानकारी हासिल करे के तरीका मानल जाला, हालाँकि मनोरंजन खाती पढ़ल काफी समय से एगो स्थापित तरीका बा, खासतौर प जवना समय में परफार्मेंस आधारित मनोरंजन ले सभका पहुँच ना रहे बिबिध प्रकार के साहित्य पढ़ल मनोरंजन के सभसे चलनसार साधन सभ में से एक रहल। अइसन मानल जाला कि लेखन के मूल मकसद जानकारी दिहल भा तरीका सिखावल होखे ला, इहो स्थापित भइल बा के पढ़ल भी आम जिनगी के बिबिध परेशानी सभ से दिमाग हटावे वाला हो सके ला। पुराना समय में जानकारी आ कथा-कहानी मौखिक रूप से सुनल सुनावल जायँ, हालाँकि एक बेर जब कथा-कहानी आ कबिता इत्यादि भरपूर मात्रा में छपल रूप में उपलब्ध भ गइल, मौखिक बिधा कमजोर भ गइल आ पढ़े वाला रूप ढेर मजबूत होखत चल गइल। छापाखाना के आबिस्कार, किताबन के दाम में कमी आ बढ़त साक्षरता इत्यादि से पढ़ के मनोरंजन करे खाती ब्यापक बढ़ती भइल। फोंट के मानक रूप सभ के निर्माण आ पढ़ाई के आसान होखे से भी आनंद खाती पढ़े में ब्यापक बढ़ती देखल गइल। यूरोप में, 16वीं सदी ले, मनोरंजन आ आनंद खाती पढ़ल एगो स्थापित चीज बन गइल।\nकॉमिक बुक पढ़ के आनंदित होखत लोग (1971)\nकॉमिक्स आ कार्टून साहित्य के अइसन बिधा बाड़ें जे चित्र आ पाठ दुनों के एकसाथ मिला के बनल रचना होखे लें आ पढ़े वाला के आनंद दे लें। आज के समय में बहुत सारा कॉमिक्स कल्पनालोक के चीज (फैंटेसी) पर आधारित भी होखे लें आ इनाहन के उत्पादन अइसन कंपनी सभ द्वारा कइल जाला जे मनोरंजन उद्योग के हिस्सा बाड़ीं।\nमुख्य लेख: फिलिम\nफिलिम देखे वाला लोग एगो परदा के सोझा कुरसिन पर बइठ के एकर आनंद लेला; नार्वे के एगो सिनेमाघर में परदा आ ओकरे सोझा लागल आरामदायक कुर्सी (2005)\nफिलिम सभ मनोरंजन के एगो प्रमुख रूप में गिनल जालीं, हालाँकि सगरी फिलिम सभ के मकसद मनोरंजने भर ना होला: उदाहरण खाती, डाकुमेंटरी फिलिम सभ के मकसद कौनों चीज के रिकार्ड कइल भा जानकारी बाँटल होखे ला, हालाँकि दुनों मकसद एक साथे मिल के काम करे लें। ई माध्यम सुरुआते से बैस्विक स्तर प बिजनेस के रूप लिहले रहल: ल्यूमायर बंधु (दू लोग) पहिला कैमरामैन रहल जे दुनिया भर में भेजल गइल, ई रिकार्ड करे खाती कि जवन कुछ भी आम जनता के रूचि के चीज हो सके ओकरा के फिलिम के जरिये रिकार्ड कइल जाव। साल 1908 में, पाथी (Pathé) द्वारा न्यूजरील (समाचार वाली फिलिम) लांच कइल गइल आ बाँटल गइल आ पहिला बिस्व जुद्ध के दौर आवत-आवत, फिलिम सभ भारी मात्रा में जनता के मनोरंजन के जरूरत पूरा करे लगलीं। "[20वीं] सदी के पहिला दसक के सिनेमा प्रोग्राम सभ में अट्रेंडम रूप से समाचार फिलिम आ काल्पनिक चीजन के मिलजुल रूप मनोरंजन के साधन बनल।" अमेरिकन लोग पहिली बेर "एक के बाद एक आवे वाली फोटो सभ से गतिमान होखे के भरम पैदा करे के तरीका निकालल," बाकी "फ्रांसीसी लोग एह बैज्ञानिक सिद्धांत के बानिज्यिक रूप से आकर्षक दृश्य के रूप में बदले में सफल भइल"। एही कारण फिलिम सभ सुरुआते में मनोरंजन इंडस्ट्री के हिस्सा बन गइली।\n↑ 5.0 5.1 5.2 Paris, Michael, संपा. (1999). The First World War and popular Cinema. Edinburgh: Edinburgh University Press. ISBN 0-8135-2824-0. p. 9.\n"https://bh.wikipedia.org/w/index.php?title=मनोरंजन&oldid=596271" से लिहल गइल\nLast edited on 18 जुलाई 2018, at 18:30\nएह पन्ना पर आखिरी बेर संपादन 18 जुलाई 2018 के 18:30 बजे भइल रहल।


अखिलेश सरकार के एक साल पूरा – टटका खबर\nअखिलेश सरकार के एक साल पूरा\nआजु उत्तर प्रदेश के समाजवादी सरकार के एक साल पूरा हो गइल. एह मौका पर पत्रकारन से बतियावत मुख्यमंत्री मनलें कि कानून व्यवस्था में सुधार के जरूरत बा. दावा कइलन कि सपा आपन चुनावी वादा पूर कइले बिया. दोसरा तरफ विपक्ष खासकर बसपा बहुते हमलावर बा एह सरकार पर. विपक्ष के नाराजगी खास कर के राज्य के खराब कानून व्यवस्था से बा.\nTags: सपा सरकार


बलिया से पूर्वांचल स्वाभिमान यात्रा के दुसरका चरण – टटका खबर\nबलिया से पूर्वांचल स्वाभिमान यात्रा के दुसरका चरण\nकाल्हु अमर सिंह अपना पूर्वांचल स्वाभिमान यात्रा के दुसरका चरण बागी बलिया के धरती से शुरु कइलें. शहर के रामलीला मैदान में जमा बड़हन भीड़ के संबोधित करत अमर सिंह कहले कि कुल्ह अठारह करोड़ के आबादी वाला यूपी के केन्द्र से चार हजार करोड़ रुपिया मिलेला जवना में नौ करोड़ के आबादी वाला पूर्वांचल के मुश्किल से बीस करोड़ मिल पावेला. ई अन्याय काहे ? कहलें कि राज्य के अस्सी फीसदी बिजली पूर्वांचल में बनेला आ अँजोर सैफई आ बादलपुर करेला, काहे ? अमर सिंह भाजपो पर एक चोट करत कहलें कि समय आ गइल बा जब भाजपा पूर्वांचल का मुद्दा पर आपन रुख साफ करे काहे कि लालकृष्ण आडवाणी एह मुद्दा के समर्थन कइले बाड़न बाकिर राजनाथ सिंह खिलाफत. ई दुमुँहापन छोड़ के भाजपा साफ साफ आपन राय देव. बलिया के धरती पर अमर सिंह कहले कि पूर्व प्रधानमंत्री आ सांसद रहल चन्द्रशेखर के परिवार के समर्थन कइला का चलते सपा से अलग होखे के पड़ल. अपना पर फिल्मी जमघट जुटावे के आरोप के जवाब देत अमर सिहं बतवलें कि मुलायम के बीबी आ भतीजा तय करत रहे कि कवना कवना फिल्मी कलाकार के बोलावे के बा. पूछलें कि अब जब अमर सिहं सपा में नइखन तब सैफई में रसियन लड़कियन के लंगटा नाच के करावल ?


नरेन्द्र मोदी का हाथे मनोज तिवारी के सम्मान – Anjoria\nसभे जाने ला कि बिहार के लोग जहँवे गइल आपना लगन आ मेहनत से सभकर सम्मान जीतल आ कबो केहु पर बोझ ना बनल. हालही में गुजरात में आयोजित बिहार दिवस समारोह आयोजित भइल जवना में मुख्यंमंत्री नरेन्द्र मोदी कहलन कि बिहार आ गुजरात के बहुत पुराना रिश्ता रहल बा. कहलन कि खुशी क बात बा कि बिहार अब तेजी से तरक्की करत बा.\nएह अवसर पर बिहार के स्वास्थ्य मंत्री अश्विनी कुमार चौबे, भोजपुरी के मेगा स्टार आ लोकप्रिय गायक मनोज तिवारी के सम्मानित कइल गइल मनोज तिवारी अपना गायकी से जनता के मनोरंजनो कइलें. एह दौरान उत्साही जनता के काबू करे में पुलिस के बहुते मशक्कत करे क पड़ल.\nमनोज तिवारी के कई गो फिल्म जल्दिए रिलीज होखे वाली बाड़ी सँ जवना में अनेके रूप में दर्शकन के मनोरंजन करत नजर अइहें.


नीतीश – टटका खबर\nबिहार जदयू के अध्यक्ष वशिष्ठ नारायण सिंह आजु पटना में कहलन कि नोटबन्दी का समर्थन में उनकर गोल अबहियों टिकल बा. एह महीना का बाद हालात पर विचार कइल जाई. जान जाईं कि जदयू जवना महागठबन्हन में शामिल बा तवना के दू गो गोल – कांग्रेस आ राजद – नोटबन्दी से छनछनाइल बाड़ें. बाकिर जदयू\nनीतीश के किरिया धराई के दिन अबहियों तय नइखे\nहाल के चुनाव में बड़हन जीत हासिल करे वाला महागठबन्हन अबहीं ले तय नइखे कर सकल कि कहिया किरिया धराई करावल जाय. आजु नीतीश कुमार बिहार के राज्यपाल रामनाथ कोविंद से भेंट क के दिवाली के बधाई दिहलन. ओकरा बाद पत्रकारन के बतवलन कि 14 तारीख के महागठबंधन के विधायक दल के बइठक होखी जवना\nकुछ सौ लोग के भीड़ का सोझा साथे मंच पर अइले नीतीश आ लालू\nकबो लालू के जंगल राज का खिलाफ भाजपा से हाथ मिला के सरकार चलावे वाला नीतीश कुमार अब ओही लालू संगे गलबहियाँ करत बाड़न. काल्हु हाजीपुर के जमालपुर गाँव में एगो चुनावी सभा में पहिला बेर दुनू जने मंच साझा कइले. पत्रकार आ मीडिया के भीड़ त जरूर रहल बाकिर लोग में कवनो खास उत्साह\nमंत्री रहल भाजपाईयन के सड़क पर ले अइलसि नीतीश सरकार\nएनडीए सरकार के नीतीश मंत्रीमंडल में मंत्री रहल भाजपा के लोग के बिहार सरकार सरकारी आवास खाली कर देबे के हुकुम दिहले बिया. अगर लोग जल्दी से डेरा खाली ना करी त सरकार ओह लोग से जबरिया आवास खाली करवाई. आठ गो मंत्री रहल विधायकन के अइसन नोटिस भेजल गइल बा. सुशील मोदी के आवास\nबिहार के मुख्यमंत्री नीतीश कुमार कहले बाड़न कि २०१४ में होखे वाला लोकसभा चुनाव खातिर एनडीए का ओर से पीएम पद के प्रत्याशी पर फैसला जदयू कार्यकारिणी के दिल्ली में होखे वाला बइठक बाद १४ अप्रेल ले कर लिहल जाई. जदयू कार्यकारिणी में फैसला होखी कि प्रत्याशी के नाम घोषित कइल चाहीं कि ना. बतवलन\nगुजरात के मुख्यमंत्री नरेन्द्र मोदी आ बिहार के मुख्यमंत्री नीतीश कुमार का बीच चलत प्रतिद्वन्द्विता में अउरी आग लगावत आरएसएस संघचालक मोहन भागवत के कहना बा कि नीतीश कुमार के काम बहुते बढ़िया बा काहे कि ऊ बहुते खराब हालत से निकाल के अपना राज्य बिहार के विकास का राह पर चला दिहले बाड़न. शायद


आवऽ लवटि चलीं जा! -8\nडा॰ अशोक द्विवेदी के लिखल उपन्यास अँजोरिया में धारावाहिक रुप से प्रकाशित हो रहल बा.\nसबेरे होखते सेठ का बइठका में बीरा के बोलाहट भइल. उहे पूछ ताछ, ऊहे जवाब. बाकि बीरा ए बेरा ना सकपकउवन. ऊ साफ साफ साँच कहि दिहुवन. सेठ पर ओह सफाई के कवनो असर ना भउवे. उ आपन दू टूक फैसला सुना दिहुववे. बीरा के ई उम्मेद ना रहुवे कि सेठ अतना कठोर होई. उ गिड़गिड़उवन बाकि सेठ टस से मस ना भउवे. "एक हप्ता के टाइम बा! तूँ जल्दी से जल्दी आपन बेवस्था क के ईहां से चल्ता बनऽ. तोहार हिसाब परसो मुनीब क दीही". ऊ भारी मन लेले अपना कोठारी का ओरी चल दिहुवन.\nबीरा के अलम टूटल त सँघतिया कौलेसर किहां सरन लिहलन, फेरु जवन फिकिर कपारे चढ़ि के, भीतर का काँवर पिरीत के असमय झांवर क देले रहे ऊ मोका पावते अवरु चाँड़ हो गइल. सबेरे के निकलल डगडग मारल फिरसु बीरा. बाकिर नोकरी मिले त कवना सोर्स कवना विश्वास पर? बहुत कहला सुनला पर कौलेसर के मालिक साहब उनका के आपन दरबान बनावे पर राजी हो गइल. नोकरी पर जात खानी कौलेसर समझवलन, "सँघतिया, दुनिया देखावटी इमानदारी आ देखावती करतब खोजेले. एक जगो त भुगत चुकल बाड़ऽ, सोच समुझि के ेकान से रहिह." बीरा संघतिया के सीखि खूँटा गठिया लिहलन आ नवका सेठ के दरबार धइलन.\nनवका सेठ बड़ा रंगीन तबियत वाला रहे. साहखरच आ फितरती. बड़े बड़े साहब सुबा ओकरा किहां जुटसु. अंगरेजी शराब के बोतल खुले आ किसिम किसिम के भोजन तइयार होखे. बीरा भड़कलन बाकि संघतिया के सीखि मन परि गइल. सेठ का सहर में कई गो माकन रहे. अदमियो जन के कमी ना रहे ओकरा. चाह के दू गो बगान ओकरा पस रहे आ चाह तइयार करे वाली फैक्ट्री. ओहि किहां बीरा काम करे लगलन.\nअपना चुस्ती आ फुर्ती से, बीरा के सेठ के विश्वासपात्र बने में देरी ना लागल. सेठ बाहर जाव त उनका उपर पूरा जिम्मेवारी डालि जाव.नतीजा ई भइल कि बीरा के कबो कबो दिनवो के मोका ना लागे कि कोठारी में जासु. कतने बेर ऊ आवे जाए वाला लोगन के मेहमाननवाजी आ सवाल के जवाब देत-देत अउँजा जासु. कबो-कबो उनके बख्शीश में पचीस पचास रुपयो भेंटा जाव. सेठ के दाई उनके पछिला-पछाड़ी बइठा के खिया पिया देस.\nउनकर एह डयूटी से पनवा बहुत खुझे. अकेले ओकर मन ना लागे. बइठल-बइठल बीरा के बाट जोहल करे आ उनका बारे में सोचते सोचत ओकर मन रोवाइन हो जाव. परदेश में बीरा के छोड़ि के ओकर दूसर के रहे आपन? उदासी जब चँपलसि त ओकर रौनक उतरि गइल. नेह का संगे-संगे देंहि झँवाए लागल. उ बइठल बइठल सोचे..." हे गंगा माई! इ कइसन परिच्छा ले ताड़ू? गाँवे रहली त गांव-घर, कुल-परिवार आ समाज के भय से कुहुंकली आ जब एके लग्गे रहे के मोका आइल त बतियावहूं के मोका नइखे भेंटात."


आनंद संग तहलका मचइहन रवि किशन – Anjoria\nभोजपुरी सिनेमा के सदाबहार सुपर स्टार रवि किशन आ राष्ट्रीय पुरस्कार विजेता निर्देशक आनंद गहतराज एक बार फेर कवनो फिल्म खातिर साथे जुड़ल बाड़न फिल्म “तहलका” खातिर. एह दुनु जने के ई चउथकी फिल्म होखी. एकरा पहिले दुनु जने राष्ट्रीय पुरस्कार विजेता पहिलका भोजपुरी फिल्म “कब होई गवना हमार” का अलावे “क़ानून हमरा मुट्ठी में” आ निर्माणाधीन फिल्म “खेला” में साथे बाड़न. निर्माता बिट्टू सिंह आ गोपी यादव के फिल्म “तहलका” के भव्य मुहूर्त पिछला दिने पनवेल स्थित सुर्वे फार्म हाउस में अभिनेता ब्रिजेश त्रिपाठी के हाथे नारियल फोड़वा के कइल गइल.\nराज सेन के संगीत आ एस.कुमार के गीतन से सजावल एह फिल्म में रवि किशन का अलावे अवधेश मिश्रा, श्री कंकानी आ राकेश जायसवाल मुख्य भूमिका में बाड़े. रवि किशन के नायिका अबही तय नइखे भइल. फिल्म के छायाकार नरेन्द्र पटेल, एक्शन निर्देशक जीतू सिंह, सम्पादक गोविन्द दुबे आ कार्याकारी निर्माता विजय आर. सिंह हउवें. तहलका के मुहूर्त के अवसर पर अभिनेता सुशील सिंह, प्रकाश जैस, ब्रिजेश त्रिपाठी, अवधेश मिश्रा, चेतना गहतराज सहित फिल्म जगत से जुड़ल अनेके लोग मौजूद रहल.\nPrevious Post: अजीत आनन्द के प्रेमलगन\nNext Post: “श्रीरामकथा” : सामाजिक परिवर्तन के एगो महाकाव्य


विनय आनंद आ कनकनी के हॉट डांस फिल्म ‘पागल प्रेमी’ में | Anjoria's Weblog\nभोजपुरी फिलिमन के सुपर स्टार विनय आनंद अब सेक्सी बाला कनकनी के साथ हॉट गाना ‘होठ लाली हमार चाट लऽ ए राजा जी’ पर डांस करत नजर अइहें. ई गाना बावे फिल्म ‘पागल प्रेमी’ में. मजे के बात ई रहल कि जब गाना शूट होत रहुवे तब विनय आनन्द के पत्नी ज्योति आनन्दो सेट पर रहली बाकिर विनय आनन्द बेहिचक शॉट दिहलन. खूबसूरत लोकेशन पर शूट भइल एह फिल्म के सगरी गाना अइसन बनल बा कि जेही सुनत बा से जबरदस्त तारीफ करत बा.\nसविता श्री प्रोडक्शन के बैनर तले बनल फिल्म ‘पागल प्रेमी’ के निर्माता नवीन सिंह, निर्देशक आ कहानीकार अजय कुमार, गीतकार राजेश मिश्रा, फणीन्द्र राव आ कृष्णा बेदर्दी, संगीतकार राजेश गुप्ता, एक्शन डायरेक्टर दिलीप यादव, आ डांस डायरेक्टर एन्थोनी अउर ज्योति आनन्द हई.\nएह फिल्म के शूटिंग छत्तीसगढ़ के खूबसूरत लोकेशनन पर भइल बा. एहमें विनय आनंद के लुक पर बहुते ध्यान दिहल गइल बा. कलाकारन में विनय आनन्द, संगीता तिवारी, अजीत आनन्द, श्रीकनकनी, अनूप अरोरा, जय प्रकाश सिंह, राजेश अवस्थी, सुनीता सिंह, परितोष त्रिपाठी, सुमन कुमारी, अमित सिंह, पुष्पांजलि, बोल गोविंद बनजारा अउर नम्बर वन खलनायक संजय पाण्डेय आपन जलवा देखइहे.\nकहल जात बा कि फिलिम जरूरे सुपर डुपर हिट होखी.\nThis entry was posted in कलाकार, फिल्म and tagged ‘पागल प्रेमी, विनय आनन्द, श्री कनकनी by Anjoria. Bookmark the permalink.


डकैत रामभरोस सहनी गिरफ्तार – टटका खबर\nडकैत रामभरोस सहनी गिरफ्तार\nमोतिहारी के राजेपुर पुलिस मंगल का रात में मनियारपुर रोहुआ मोड़ का लगे छापा मार के एगो अंतरजिला गिरोह चलावे वाला डकैत आ मुख्य सरगना रामभरोस सहनी के गिरफ्तार कर लिहलसि. ओकरा लगे से असलहो बरामद भइल बा. रामभरोस सहनी शिवहर जिला के हनुमाननगर गांव के रहेवाला ह.


फिरकावाराना वारदात रोके वाला विधेयक पर ममता के एतराज बा – टटका खबर\nकोलकाता 30 नवंबर (वार्ता) पश्चिम बंगाल के मुख्यमंत्री ममता बनर्जी फिरकावाराना वारदात रोके वाला विधेयक 2013 के पास करवावे के केन्द्र सरकार के इरादा के विरोध करत कहले बाड़ी कि एह कानून के इस्तेमाल राजनीतिक विरोधियन का खिलाफ दुश्मनी साधतो कइल जा सकेला.\nममता बनर्जी अपना फेसबुक अकाउंट पर लिखल पोस्ट में लिखले बाड़ी कि राज्य सरकार के कामकाज मे लगातार आ गैरजरूरी दखलअंदाजी पूरा तरह से असंवैधानिक बा. फिरकावाराना झगड़ा रोके का नाप प केन्द्र सरकार के चाही कि उ राज्य सरकारन के अधिकार मत छीने.\nममता एह विधेयक के पुरजोर निंदा कइले बाड़ी.\nTags: फिरकावाराना झगड़ा रोकेवाला विधेयक २०१३, ममता बनर्जी


February 2014 – टटका खबर\nसाल २००२ में गुजरात में गोधरा कांड का बाद भड़कल दंगा का बाद राम विलास पासवान राजग छोड़ दिहले रहलें. बाद में लालू प्रसाद के राजद साथे हो गइले आ भाजपा के हमेशा मुखालिफत करत रहले. बाकिर एने लालू के राजद रामविलास के भाव ना देत रहुवे आ कई महीना से उनुका के कवनो इशारो…\nRead More about बारह साल बाद लवटि अइलन रामविलास पासवान राजग में\nजदयू अपना पाँच गो सांसदन के निकाल फेंकलसि\nबियफे का सबेरे नीतीश प हमला बोलत शिवानंद तिवारी कहलन कि राजद में टूट के सूत्रधार नीतीशे हउवन ना त एह तरह आनन फानन में बागी गुट के मान्यता ना दिहले रहीतन विधानसभा अध्यक्ष. कहलन कि नीतीश के सरकार अल्पमत में बिया आ एही बेचैनी में उ राजद में बँटवारा करवा दिहलन. बाकिर शिवानंद के…\nRead More about जदयू अपना पाँच गो सांसदन के निकाल फेंकलसि\nएह साल होखे वाला लोकसभा चुनाव खातिर अपना उम्मीदवारन के पहिला सूची भाजपा महाशिवरात्रि का दिने जारी क दिहलसि. एह सूची में चउवन उम्मीदवारन के नाम बा. अध्यक्ष रहल नितिन गड़करी नागपुर से आ वरिष्ठ नेता गोपीनाथ मुंडे बीड से चुनाव लड़ीहें. एह सूची में महाराष्ट्र आ पश्चिम बंगाल की 17, ओडिशा के छह, जम्मू…\nRead More about देश दुनिया से टटका खबर, २७ फरवरी १४\nटटका खबर बिहार से, २७ फरवरी १४\nबिहार के विशेष राज्य दिआवे के माँग ले के आजु भाजपा पूरा बिहार में रेलचक्का जाम करे के एलान कइले बिया आ एह चलते सगरी टीसनन पर सुरक्षा कड़ा कर दीहल गइल बा. गोपालगंज के अंबेडकर चौक का नियरा मुख्यमंत्री नीतीश कुमार आ विधानसभा अध्यक्ष उदय नारायण चौधरी के पुतला फूंके का फेर में राजद…\nRead More about टटका खबर बिहार से, २७ फरवरी १४\nटटका खबर यूपी से, २७ फरवरी १४\nसुप्रीम कोर्ट के आदेश का बाद सहारा प्रमुख सुब्रत राय के गिरफ्तार करे ला चहुँपल लखनऊ पुलिस खाली हाथ लवटि आइल काहे कि सुब्रत राय घरे ना भेंटइले. कोर्ट उनुका के चार मार्च के अदालत में हाजिर करवावे ला गैरजमानती वारंट जारी कइले बिया. बलिया के बहुचर्चित डाक्टर जे पी शुक्ला के पिछला दिने दिल्ली…\nRead More about टटका खबर यूपी से, २७ फरवरी १४\nबुध का सबेरे नौसेना के पनडुब्बी आईएनएस सिंधुरत्न में हादसा भइला से सात गो नौसेनिक घवाहिल हो गइले आ दू गो के पता नइखे चलत कि कहाँ गइलें. हादसा का बेरा पनडुब्बी पानी का भीतर रहुवे. एने नौसेना में लगातार होखत हादसा पर रक्षा मंत्री के नाराजगी जतवला का बाद नौसेना प्रमुख एडमिरल डी. के….\nRead More about टटका खबर (देश दुनिया से), २६ फरवरी २०१४\nफगुआ का मौका प रेलगाड़ियन में होखे वाला भीड़ के धेयान में राखत गोरखपुर से पुणे आ छपरा से दिल्ली वाया आजमगढ का बीच विशेष गाडियन के चलावे के फैसला लीहल गइल बा. उत्तर प्रदेश के मुख्यमंत्री अखिलेश यादव के कहना बा कि मायावती का राज में उनुका घर के कैमरा से निगरानी करावल जात…\nRead More about टटका खबर (उत्तर प्रदेश से), २६ फरवरी २०१४\nटटका खबर (बिहार से), २६ फरवरी २०१४\nभारतीय जनता पार्टी आ रामविलास पासवान के लोक जनशक्ति पार्टी का बीच गठबन्हन के बातचीत अपना आखिरी दौर में बा आ दुनू पार्टी सीट के बंटवारा पर करीब करीब सहमत हो गइल बाड़ी सँ. बतावल जात बा कि लोजपा के बिहार में सात गो भा आठ गो सीट दीहल जाई. हालांकि इहो सुने में आवत…\nRead More about टटका खबर (बिहार से), २६ फरवरी २०१४\nछपरा न्यूज ८ फरवरी २०१४\nबनियापुर इलाका के पिपरा गाँव में उमेश कुमार माँझी अपना मेहरारू के गरदन दबा के मुआ दिहलसि. बतावल जात बा कि भउजाई के प्यार में आन्हर उमेश के आएदिन अपना मेहरारू ललिता से झगड़ा होखत रहे. कई बेर एहीला मारोपिटाई करत रहुवे उमेश. शनिचर का दिने ओकरा प अपना मेहरारू ललिता के गला दबा के…\nRead More about छपरा न्यूज ८ फरवरी २०१४\nबलिया न्यूज ८ फरवरी २०१४\nपुलिस महानिदेशक बनला का बाद पहिला बेर अपना गाँवे, बलिया के अवाँया गाँव, आइल रिजवान अहमद बतवलन कि सरकार जल्दिए चालीस हजार सिपाहियन के बहाली करी. रिजवान अहमद के उनका गाँवे प गार्ड आफ आनर दिहल गइल. मऊ जिला के हलधरपुर थाना के सहुआरी गाँव के सैकड़ो साल पुरान शिवमन्दिर प लागल सोना के त्रिशूल…\nRead More about बलिया न्यूज ८ फरवरी २०१४\nछपरा समाचार, ३ फरवरी १४\nअमनौर के मुड़ा गाँव के सतीश दुबे अपना गाँवे के कुछ लोग प अपना लइकी के अपहरण करे के आरोप लगवले बाड़े. तीस जनवरी के जब उ दिशा मैदान खातिर निकलल रहे तबहिए कुछ लोग ओकरा के उठा ले गइल. छपरा के सियार मरवा टोला में छापा मार के पुलिस तीन गो शराब भट्ठी भसा…\nRead More about छपरा समाचार, ३ फरवरी १४\nबलिया समाचार, ३ फरवरी १४\nविश्व भोजपुरी सम्मेलन के बलिया इकाई आ भोजपुरी दिशा बोध के चर्चित पत्रिका ‘पाती’ श्रीराम बिहार कालोनी में एगो काव्य संगोष्ठी आयोजित कइलसि जवना में भोजपुरी कवि आपन कविता पढ़ के सुनवले. प्रदेश सरकार के कौशल विकास मिशन का तहत बलिया से पांच हजार अभ्यर्थियन के रोजगार करे जोग बनावे ला तकनीकी शिक्षा दीहल जाई,…\nRead More about बलिया समाचार, ३ फरवरी १४


राहुल के शाहजादा कहला पर भड़कल कांग्रेस – टटका खबर\nनयी दिल्ली. 26 अक्टूबर (वार्ता के इनपुट में जोड़त) कांग्रेस एह बात ला बहुते नाराज बिया कि बेर बेर राहुल गाँधी के शाहजादा कह के काहे तंज कसल जात बा. एह बात पर धमकी जस देत कांग्रेस प्रवक्ता जनार्दन द्विवेदी कहलन कि ई बोलल त दू दिन में छोड़ावल जा सकेला बाकिर कांग्रेस कानून व्यवस्था के लिहाज क के चुपाइल बिया.\nहालांकि खुद कांग्रेस के नेता लोग मोदी खातिर मौत के सौदागर, साँप, बिच्छू आ ना जाने का का कहत आइल बा. आ जब मोदी शाहजादा कहत बाड़े त बर्दाश्त नइखे होत. भाजपा सवालो कइले बिया कि कांग्रेसे बता देव कि राहुल के का कहल जाव.\nTags: कांग्रेस, राहुल गाँधी, शाहजादा


भाजपा नेता लालकृष्ण आडवाणी के जन चेतना यात्रा के काल्हु नीतीश कुमार छपरा से हरियर झंडी देखा के रवाना कइले. एहसे पहिले नीतीश कुमार जेपी का गांव में बिहार सरकार ग्रामीण कार्य विभाग के सड़कन के आ विद्युतिकरण के उद्घाटन कइले. जन चेतना रथ बुध का दिने मनरे बक्सर होखत उत्तर प्रदेश में घुसी.\nबियफे का दिने होखे वाला दुरौंधा विधानसभा सीट के उपचुनाव खातिर प्रचार मंगल का साँझ से रुक गइल.\nमैट्रिक परीक्षा खातिर पंजीकरण के काम शुरू हो गइल बा जवना उनईस अक्टूबर ले चली. ओकरा बाद विलंब शुल्क का साथे एक नवम्बर ले फार्म भरल जा सकेला. बिहार के इंटर कालेजन के नाम बदल दिहल गइल बा आ अब ओकनी के उच्चस्तरीय माध्यमिक विद्यालय कहल जाई.\nबिहार में भठियरपन के बढ़ला के आरोप लगावत लालू के राजद पटना में राजभवन ले मार्च कइलसि आ राज्यपाल से भेंट कर के आपन ज्ञापन थमवलसि.\nआजादी का बाद से अबले नियति के मार झेलत सिताबदियरा के लोग काल्हु बिजली के दर्शन कइल. बिहार सरकार सिताबदियरा में बिजली आपूर्ति के व्यवस्था कर दिहलसि आ सड़क बनावे के शुरुआत कर दिहलसि. अबही ले सिताब दियरा दू राज्यन का पाटी का बीच पिसात आइल बा.\nआडवाणी का रथ यात्रा में कुछ पोस्टर छपरा से पटना ले लगावल लउकल जवना में आडवाणी के अर्जुन आ नीतीश के कृष्ण बनल देखावल गइल बा.\nलालकृष्ण आडवाणी कहले कि 21वां शताब्दी के ऊ भारत के सदी बना दीहें आ कहलन कि बिहार में विकास के बहत बयार देखिये के ऊ बिहार से आपन जन चेतना यात्रा के शुरुआत कइलन.


भारतीय राजनीती में छात्रसंघ काठ के घोडा बनी के रह गईल (भोजपुरी)\nFebruary 24, 2021 April 8, 2016 by Gaurav Singh\nदुनिया के सबसे बड़ लोकतान्त्रिक देश कहाए वाला देश भारत में एह से बड विवंडना का हो सकेला जहवाँ लोकतान्त्रिक मन्त्र के जाप करत-करत लोकतान्त्रिक संस्थान के निशाना बनावल जा रहल बा| छात्र राजनीती के आन्दोलन के स्वरुप बहत नदी जईसन होला जवन आपन रास्ता खुद अख्तियार करेला| एगो नया दिशा देवे के कोशिश करेला| एगो वैकल्पिक राजनीती के उम्मीद बनके निकलेला| लेकिन अगर ओही नदी के पोखर में परिवर्तित करे के कोशिश कईल जाई तो पानी सड़े लागी| एह से युवा लोगन के सोचे के आजादी होखे के चाही| नदी लेखा सोच के नया दिशा में प्रवाहित होखे खातिर आजादी होखे के चाही|\nभले डेल्टा बने के वजह से राजनितिक सोच, मुख्यधारा से दू धारा में परिवर्तित हो गईल होखे लेकिन अंततः ओही भारतीयता के विकास वाला समुन्द्र में संगम होखे के बा| लेकिन एगो शर्त इहो बा कि ओहमे ‘दक्षता’ अउरी ‘प्रभाविता’ के समावेश जरूरी बा| दुनो शब्द अलग बा लेकिन दुनो के महत्त्व काफी बा| छात्र नेता अपना राजनितिक जीवन के कतना मेहनत करत बा इ एगो अलग बात हो गईल अउरी मेहनत कवना दिशा में कर रहल बा इ दोसर बात हो गईल|\nछात्र राजनीती कबो राजनितिक पार्टी से अलग नइखे हो पाइल| इहे कारन बा कि भारतीय राजनीती में छात्र संघ, हमेशा काठ के घोडा बनी के रह गईल बा| बाजार अउरी राजनीती मिलकरके आज के युवान में एगो लत लगा देले बा कि उ फ्रेशेर्स फेयरवेल पार्टी करे, फैशन शो आयोजित करे, रंगारग कार्यक्रम के मजा लेवे आ जब राजनितिक पार्टी के जरूरत पड़े तब भीड़ बटोरकरके नाराबाजी करवावे| एह व्यवस्था से सवाल जवाब करे वाला ‘एंग्री यंग मैन’ बिल्कुल पसंद नइखे|\nआज के युवा पीढ़ी कॉर्पोरेटी राजनीती के चमचागिरी करे खातिर तईयार बा लेकिन स्वस्थ्य समाज खातिर मूल समस्यान पर संवाद, बहस अउरी सवाल-जवाब करे से गुरेज करेला| अगर कवनो आवाज उठे के कोशिश करत बा त ओहके दबावे खातिर सबसे नवीन आ साधारण फार्मूला आइल, कि राज्यद्रोह के चार्ज लगाके के देशविरोधी गतिविधि वाला हैश-टैग दे दिआव| छात्र राजनीती के आवाज कुचले खातिर इ कवनो पहिला प्रयास ना ह| आजादी के पाहिले भी आ बाद में भी अनेको प्रयास कईल गईल जवना से छात्र राजनीती के दबावल जा सके|\nजब पूरा देश ब्रिटिश शासन के खिलाफ लडत रहे ओह घरी भी कुछ नेता अईसन रहले जे छात्रन के राजनीती में हिस्सा ना लेवे के सलाह देत रहन| ओही सवाल के जवाब में भगत सिंह भगत सिंह कुछ महत्वपूर्ण लेख लिखके युवान के जागृत कईले| भगत सिंह के कहनाम रहे कि पंजाब राजनितिक जीवन में काहे पिछडल बा? का बलिदान कम देले बा कि मुसिबत कम झेलले बा? एह सब खातिर उ पंजाब के शिक्षा व्यवस्था तक के निक्कमा करार देले रहेले| एह से उच्च शैक्षणिक संस्थान ना सिर्फ शिक्षा बल्कि मानसिक विकास करेके भी केंद्र ह|\nजवन कांग्रेस आज जे.एन.यु. वाला मुद्दा के केंद्र में लेजे छात्र राजनीती के पैरोकारी करके अपना के महीसा बतावे के कोशिश कर रहल बिया उहो इतिहास में इहे काम कईले बिया| बल्कि एकरो ले गन्दा कईले बिया| छात्र राजनीती दबावे खातिर संजय गाँधी के नेतृत्व में छात्रसंघन के अपराधीकरण तक कईल गईल बा| यहाँ तक की विश्वविद्यालयों में छात्रसंघ के गरिमा कम करे खातिर लिंगदोह समिति के सिफारिश तक लागु करवा देवल गईल जवना से छात्रन के मोह भंग कईल जा सके|\nछात्रसंघ के बदलत भूमिका\nभारतीय स्वतंत्रता आन्दोलन से लेके स्वतंत्रता के बाद के सालन तक जतना भी बड आन्दोलन भईल, ओहमे छात्रन के सक्रीय भागीदारी रहल बा| सारा आन्दोलन के सफलता के इबारत युवा ही लिखले रहे| बड नेतान लोगन के सहयोग आ मार्गदर्शन मिलत चलल चल गईल| सबसे पाहिले 1905 में स्वदेशी आन्दोलन में युवा लोगन के भागीदारी बड पैमाना पर भईल| ओकरा श्रृंखला के कड़ी जुड़त चलल चल गईल|\n1922 में चौरीचौरा कांड के राम प्रसाद बिस्मिल आ चंद्रशेखर आजाद के नेतृत्व में युवा लोग ही अंजाम देले रहे| 1930 में सविनय अवज्ञा आन्दोलन में भी जबरजस्त भूमिका रहल बा| 1942 में गाँधी जी के आवाहन प ‘अंग्रेज भारत छोडो’ आन्दोलन में जब ढेर नेता लोग गिरफ्तार हो गईले त सारा जिम्मेवारी युवा आ छात्रन पर ही आइल| 1936 में ‘आल इंडिया स्टूडेंट फेडरेशन’ के स्थापना भईल जेकर स्वतंत्र आन्दोलन में बेहद योगदान रहल बा| इ उन्हें ‘आल इंडिया स्टूडेंट फेडरेशन’ ह जवना के आज वाम के छात्र राजनीती के रूप में देखल जाला|\nआजादी के बाद छात्र आन्दोलन के सबसे बेजोड़ भूमिका सत्तर के दशक में शुरू भईल| 1971 में भारत-पाकिस्तान युद्ध के बाद प्रधानमंत्री इंदिरा गाँधी के लोकप्रियता आसमान में रहे| लेकिन 1973 से उनकर राजनीती के रुख धीरे धीरे बदले लागल रहे| आजादी के लगभग 25 साल बाद भी जनता के उम्मीद अधुरा ही रहे| गरीबी अउरी आर्थिक विषमता हमेशा प्रश्न बनके परेशान करत रहे| मंदी, महंगाई, बेरोजगारी आदि समस्यान के चलते लोगन के दिमाग में एगो असंतोष बढे लागल रहे|\nओही में संजय गाँधी द्वारा कईल गईल मारुती कार भ्रष्टाचार, असंतोष में चार चाँद लगा दिहलस| छात्र के विरोध प्रदर्शन सामने खुल के आवे लागल| ओहिजे इंदिरा गाँधी से मामला संभाले में बहुत बड चुक भईल| आज इहे गलती बीजेपी कर रहल बिया| चुकी छात्रन के आन्दोलन के उ ओही तरीका से अपना कब्ज़ा में लेवे के कोशिश कईली जवन रास्ता पाकिस्तान के साथ 1971 के युद्ध में अपनईले रही| एही से कहाला कि राजनितिक निर्णय में जईसे बुएरोक्रेटिक प्रतिबिम्ब लउके लागेला तसही ओह राजनीती के अमूल्यन शुरू हो जाला| फिर का इंदिरा गाँधी के जवन हश्र 1977 के चुनाव में भईल उ कोई ले छुपल नइखे|\nछात्रसंघ के भूमिका शुरू से ही सत्ताविरोधी रहल बा| आजादी के पाहिले युवान के मकसद अंग्रेजी हुकूमत उखाड़ फेके के रहे| इहाँ तक कि आजादी के बाद भी छात्रसंघ विपक्ष में ही रहल बा| सरकारी राजनीती के निरंकुश होखे से बचावे खातिर विपक्ष में रहहु के चाही| युवान में एगो नया उर्जा होला जवन जमीनी हकीकत से बात करे के कोशिश करेला| आजादी के बाद के सालन में जवन भी संगठन रहे उ या त सोशलिस्ट रहे या कम्युनिस्ट| बाद में लालबहादुर शास्त्री के कार्यकाल में जब बनारस हिन्दू विश्वविद्यालय के नाम से हिन्दू शब्द हटावे खातिर विधेयक पेश कईल गईल तब छात्रन के जबरजस्त विरोध के कारन विधेयक वापस लेवे के परल|\nओही आन्दोलन से एबीवीपी के एगो आवाज मिलल| एह बनारस आन्दोलन के बाद यूथ कांग्रेस कमजोर भईल आ छात्र कोमुनिस्ट, समाजवादी आ एबीवीपी दने मुड़े लगले| लेकिन असम छात्र आन्दोलन के बाद छात्र राजनीती के जवन भूमिका बदलल उ बड़ा दुर्भाग्यपूर्ण रहल| असम में समाजवादी राजनीती नीव रखे खातिर ‘उल्फा’ जईसन संगठन के गठन कईल गईल जवन बाद में आतंकवादी संगठन के रुख अख्तियार लेलस| छात्र राजनीती के इ दूसरा पहलु ह| ओहिजो काठ के घोड़े नु बनी के रह गईल होइहे छात्र नेता लोग ना त आवाज उठल रहित आ इतिहास में पढ़े के मिलल रहित|\nछात्रसंघन के अपराधीकरण के दौर\nइ केकरा पता रहे कि गुजरात के एगो विश्विद्यालय के मेस के जरल रोटी के प्रतिरोध एगो राष्ट्रिय स्तर प एगो ऐतिहासिक छात्र आन्दोलन के भूमिका तईयार कर दिही| एह चिंगारी के आग बिहार में फैलल अउरी अंततः पहिला बार कवनो गैर-कांग्रेसी सरकार सत्ता में आईल| इ मामला भी ठीक ओकरे लेखा बा कि केकरा पता रहे कि हैदराबाद यूनिवर्सिटी में रोहित वेमुला के आत्महत्या अतना बड भूमिका तईयार कर लिही कि कवनो जे.एन.यु. में कन्हैया नामक छात्र नेता के एगो राष्ट्रिय पहचान दे दिही| ओह घरी चिंगारी पश्चिम से पूरब अख्तियार कर लेले रहे|\nअबकी चिंगारी दक्षिण से उतर दने अख्तियार कईले बा| लेकिन सत्ता परिवर्तन के बाद कुर्सी के खीचा-खिची में जयप्रकाश नारायण जी के ‘सम्पूर्ण क्रांति’ वाला नारा विलुप्त हो गईल| आजादी के बाद जवन हश्र गाँधी जी के भईल रहे उहे हाल जयप्रकाश नारायण जी के भईल| दुनो लोगन के नजरंदाज कर देवल गईल| मोरारजी देसाई में उहे भावना आ गईल रहे जवन नेहरु जी में आइल रहे, “सरकार हमारा चलावे के बा कि इनका ?”| एकर परिणाम इहे भईल कि जयप्रकाश नारायण के सम्पूर्ण क्रांति के नारा धराशाई हो गईल| सपना के बिखराव के चलते छात्र राजनीती में मूल्यन के स्थान आदर्शविहीनता ले लिहलस|\nओह घरी आदर्शविहीनता के सबसे बड प्रतिक के रूप में बनके उभरले संजय गाँधी| छात्र लोगन के रिमोट जयप्रकाश नारायण जी से संजय गाँधी के हाथन में शिफ्ट होखे शुरू हो गईल| काठ के घोडा ओहू घरी बनल जब जे.पी. जी रहली, आ काठ के घोडा एहु घरी बनल जब संजय गाँधी के हाथों कमान आइल| अंतर बस अतने रहे कि राजनीती में मूल्यन के स्थान आदर्शविहीनता ले लेलस| फिर का शुरू भईल फ़िल्मी अंदाज में कॉलेज में गुंडागर्दी| उनका साथ में विश्वविद्यालय में पढ़े वाला उदंड नौजवान लोगन के एगो फ़ौज रहे जवन डंडा के बल प सबकुछ नियंत्रित कईल चाहत रहे| ‘सम्पूर्ण क्रांति’ के विफलता के प्रतिक्रिया में युवक जनता दल से कांग्रेसी जमात में बदले लगले|\nएकरा बाद हर जगह हिंसक राजनीती, छेड़छाड़, गुंडागर्दी, अराजकता अउरी अनुशासनहीनता आपन वर्चस्व जमावे लागल| एने छात्रन के संभाले के काम संजय गाँधी ले लिहले बाकी के काम इंदिरा गाँधी के हरावे वाला राजनारायण अउरी चौ. चरण सिंह मुक्कमल कई दिहले| छ्त्रसंघ चुनाव में बम धमाका भी सुनाई देवे लागल| संसदीय राजनीती के सारा बुराईयन के छात्रसंघ अपनावे शुरू कर दिहलस| एह से रउआ अंदाजा लगा सकेनी कि छात्र संघ कहवां पहुच चुकल होई|\nहत्या, आगजनी, अपहरण जईसन चीज भी होखे लागल रहे| ओही छात्र संघ से निकलल युवा खनन, ठेकेदारी अउरी अपहरण जईसन रुख अपनावे लागल| आपातकाल के बाद युवा शक्ति काफी बुरी तरह से प्रभावित भईल| जयप्रकाश नारायण जी के आन्दोलन त सफल रहे लेकिन जवन सरकार केंद्र में गिरल आ असम के सरकार लोगन के निराश कईलस, उ युवा एकता अउरी आन्दोलन के ध्वस्त कर दिहलस| चुकी असम के सरकार छात्र आन्दोलन से बनल सरकार रहे जवन कि भारत में पहिला बेर भईल रहे|\nओही घरी से आजु ले ज्यादातर छात्र राजनीती पिछलगु बनिके आपन जवानी के चूल्हा में निरंतर झोकत रहल बा| विश्वनाथ प्रताप सिंह के भ्रष्टाचार विरोधी आन्दोलन में भी छात्र लोग सहयोग करके दोबारा आपन भाग्य अजमावल| लेकिन उहो छात्रन खातिर निराशा छोड़ के चली गईले| अइसन बात भी ना रहे कि छात्र लोग कम सहयोग कईले होखे| बेहद प्यार देलस लेकिन मंडल कमीशन के सिफारिश लागु करे के जल्दीबाजी अउरी ओह जाती प राजनीती करे वाला युवान के दू टूका में बाँट दिहलस| एगो टुक आरक्षण विरोधी आन्दोलन के अपना हक़ में कईलस आ दूसरा बाबरी आंदोलन| आज एगो के जाती के नाम प काठ के घोडा बनावल जा रहल बा आ दूसरा के धर्म के नाम प|\nअभियो पहिलही उहे हाल बा\nओकरा बाद जतना छात्र आन्दोलन भईल पाहिले से ज्यादा निराशा छोड़त चलल चल गईल| कांग्रेस सरकार में भईल भ्रष्टाचार के खिलाफ गुस्सा के फायदा अन्ना आन्दोलन के हवा जरूर मिलल| लेकिन जईसे जयप्रकाश नारायण जी के ‘सम्पूर्ण क्रांति’ फेल हो गईल ओसहि राजनितिक महत्वकांक्षा के वजह से अन्ना जी के ‘लोकपाल बिल’ फेल हो गईल| ओकरा बाद दिल्ली में निर्भया वाला मामला प देश के आक्रोश लउकल लेकिन सही कवनो नेतृत्व ना होखे के वजह से कुछ ख़ास प्रभाव ना दिखा पाइल|\nअभियो पूरा तरह से ख़त्म नइखे भईल| समय समय प जाधवपुर यूनिवर्सिटी, जे.एन.यु. यूनिवर्सिटी जईसन संस्थान में छोट मोट आवाज उठत रहेला| यु.पी.ए1 आ यु.पी.ए2 के समय जतना भी मुख्य आन्दोलन भईल चाहे बात अन्ना आन्दोलन के होखे या निर्भया कांड के, सबके बढ़िया तरीका से उपयोग करके बीजेपी आपन राजनीती फायदा उठवलस| दूसरा शब्द में कही त ओह राजनीती में एबीवीपी के छात्र नेता अउरी बाबा रामदेव के फ़ौज आपन भूमिका बढ़िया तरीका से निभावले रहे|\nओह घरी बीजेपी, कांग्रेस के खिलाफ गोलबंद करके भ्रष्टाचार जईसन मुद्दा के केंद्र में राखी के चारो खाना चित कर देहले रहे| आज कांग्रेस उहे दाव अपना रहल बिया| आज तमाम यूनिवर्सिटी के छात्र नेतान के गोलबंद करके असहिषुणता, तानाशाही शासन, चुनावी वादन जईसन मुद्दा के केंद्र में राखी के, बीजेपी के खिलाफ खड़ा करके सत्ता ध्वस्त करे के फ़िराक में लाग गईल बिया| खासकर कन्हैया के भाषणकला के भरपुर उपयोग कईल जा रहल बा| हो सकेला कि तमाम ओह छात्रन के एह बात के एहसाह ना होखे कि ओह लोग के राजनितिक टूल के रूप में उपयोग कईल जा रहल बा| हो सकेला आवे वाला समय में एकर अनुभूति होखे| लेकिन एक बार फिरू से हमनी के छात्र राजनीती हमेशा लेखा काठ के घोडा बनत चलल चल गईल| हमेशा राजनीती ‘यूज़ एंड थ्रो’ के रूप में अपनावत चलल चल गईल|\nनोट :- हमार इ लेख ‘आखर के अप्रैल महिना’ में प्रकाशित हो चुकल बा|\nजातिगत जनगड़ना अउरी भकुआइल सियासत (भोजपुरी)


नज़रिया तोहसे लागी के मिलल ११ गो नामांकन – Anjoria\nशुक्र. जुलाई 1st, 2022\nनज़रिया तोहसे लागी के मिलल ११ गो नामांकन\nअक्टूबर 19, 2011\nभोजपुरी के एक्शन स्टार अजय दीक्षित के फिल्म आ विजसन फिल्म्स के प्रस्तुति “नज़रिया तोहसे लागी” के छठवाँ भोजपुरी फिल्म अवार्ड में एगारह श्रेणी में नामांकन मिलल बा. निर्माता संतोष सिंह आ निर्देशक दीप शर्मा के एह फिल्म में अजय दीक्षित आ नया अदाकारा विभूति त्रिवेदी मुख्य कलाकार बाड़े. बिहार के चर्चित परंपरा पकडुआ विवाह पर बनवाल एह फिल्म के राष्ट्रीय सद्भावना पर आधारित फिल्म, खातिर आ बेस्ट पब्लिसिटी डिजायनर खातिर अजय शाह के, बेस्ट स्टोरी खातिर राज वर्मा के, बेस्ट न्यू कमर फीमेल खातिर विभूति त्रिवेदी के, बेस्ट कोमेडियन खातिर फ़िरोज़ खान के, बेस्ट एक्टर इन निगेटिव रोल खातिर अयाम मेहता के, बेस्ट सपोर्टिंग एक्ट्रेस खातिर ऋचा सिंह के, बेस्ट सिंगर मेल खातिर उदित नारायण के, बेस्ट सिंगर फीमेल खातिर दीपा नारायण के, आ दू गो गाना के बेस्ट आयटम नंबर खातिर शामिल कइल गइल बा.\nअजय दीक्षित खुद दू साल पहिले बेस्ट न्यू कमर मेल के अवार्ड ले चुकल बाड़न.\n(स्रोत : उदय भगत)\n‘देवता’ में संजय पांडे\nपैतृक संपत्ति में बेटी के अधिकार मँगीहें रिंकू घोष


बिहार में का बा? बताने के लिए आपस में भिड़ीं मैथिली और नेहा सिंह | सांध्य प्रवक्ता खबर\nHome स्थानीय Bihar बिहार में का बा? बताने के लिए आपस में भिड़ीं मैथिली और...\nOur democracy gives us the right to question the government and I am doing just that. 🙂https://t.co/Q233F98nxS#अकेला_चना\nPrevious article2015 के विधानसभा चुनाव और 2020 में क्या बदल गया और क्या बदलेगा , आंकड़ों की नजर से\nसुप्रीम कोर्ट ने ब्रजेश ठाकुर को पंजाब के पटियाला जेल भेजने...\nCM नीतीश ने तेजस्वी को दी थी सलाह, राबड़ी ने कहा-नीतीश...


सकल घरेलू उत्पाद के अनुसार देशों की सूची (पीपीपी) प्रति व्यक्ति\nघर अट्रेंडम आसपास लॉग इन सेटिंग कुल विकिपीडिया के बारे में नामंजूरी मुख्य मेनू खोलीं विकिपीडिया खोजीं सकल घरेलू उत्पाद दुसरी भाषा में पढ़ीं ई पन्ना ध्यानसूची में डालीं संपादन बिस्व के देस सभ के जीडीपी (नॉमिनल) के आधार पर नक्शा, आमेरिकी डालर में, स्रोत:"विश्व बैंक", 2014. जीडीपी (पीपीपी) के डेटा (टॉप के 10 गो देस आ क्षेत्र, 2014) बिन क्रम के देखावल सकल घरेलू उत्पाद (अंग्रेजी:Gross Domestic Product) या जीडीपी कौनों देस भा क्षेत्र में कौनो निश्चित समय अवधि में होखे वाला कुल उत्पादन के माप हवे। ई सगरी माल आ सेवा सभ के उत्पादन के बाजार मूल्य के मौद्रिक नाप हवे, यानी मुद्रा (रुपिया, डालर इत्यादि में) ब्यक्त कइल जाला, आ आमतौर पर तिमाही (साल में चार बेर) या साल भर खाती मापल जाला। नामिक (नॉमिनल) जीडीपी के अनुमान सामान्यतः पूरे देस या क्षेत्र के आर्थिक प्रदर्शन के निर्धारित करे खातिर इस्तेमाल होला, आ अंतर्राष्ट्रीय स्तर प आपस में तुलना करे खाती होला। हालाँकि, मुद्रास्फीति के दर अलग-अलग देसवन में अलग-अलग होख्ले के कारण, तुलना करे खातिर नॉमिनल जीडीपी के बहुत नीक तरीका ना मानला जाला। मुद्रास्फीति के परभाव के हटा के तुलना करे खाती जीवनयापन में होखे वाला खर्चा के दर के धियान में रख के परचेजिंग पावर पैरिटी (पीपीपी) के आधार पर होखे वाली गणना के इस्तेमाल कइल जाला। परिभाषा\tसंपादन ओईसीडी (OECD) द्वारा सकल घरेलू उत्पाद के परिभाषा दिहल गइल बा कि ई "सगरी निवासी आ संस्थागत इकाई सभ द्वारा उत्पादन के प्रक्रिया में कुल जोड़ल गइल वैल्यू (वैल्यू एडेड; जेह में उत्पाद के सभ के मूल्य में कौनों अन्य टैक्स भी होखे तब ओकरा के जोड़ल गइल होखे, सब्सिडी घटा दिहल गइल होखे) के एक ठो समेकित माप हवे।” अंतर्राष्ट्रीय मुद्रा कोष (आईएमऍफ़) के अनुसार "जीडीपी, अंतिम उत्पाद आ सेवा सभ के मौद्रिक मूल्य हवे - मने कि, अइसन जे अंतिम प्रयोगकर्ता द्वारा खरीदल जालीं - जिनहन के उत्पादन कौनों देस में एगो निश्चित समय अवधि (साल भा तिमाही में) होखे ला।" कुल जीडीपी के कई हिस्सा में तूर के भी बतावल जा सके ला, मने कि अर्थब्यवस्था के अलग-अलग इंडस्ट्री भा सेक्टर अनुसार, जइसे कि खेती के सेक्टर के जीडीपी केतना रहल। जीडीपी आ कुल जनसँख्या के अनुपात के प्रति ब्यक्ति जीडीपी (या जीडीपी पर प्रति ब्यक्ति आय) कहल जाला आ ई कौनों इलाका में जिनगी के स्तर के सूचक के रूप में इस्तमाल होला। जीडीपी के बिस्व अर्थब्यवस्था के बढ़ती आ बिकास के सभसे प्रमुख सूचक के रूप में भी मानल जाला।. इहो देखल जाय\tसंपादन परचेजिंग पावर पैरिटी नामिनल जीडीपी अनुसार देसवन के लिस्ट राष्ट्रीय आय संदर्भ\tसंपादन "GDP (Official Exchange Rate)" [जीडीपी (ऑफिशियल ऍक्सचेंज रेट)] (PDF). विश्व बैंक. पहुँचतिथी 10 जून 2016. "OECD". पहुँचतिथी 14 August 2014. Callen, Tim. "Gross Domestic Product: An Economy's All". IMF. पहुँचतिथी3June 2016. Dawson, Graham (2006). Economics and Economic Change. FT / Prentice Hall. प. 205. ISBN 9780273693512. Lepenies, Philipp (2016-04-26). The Power ofaSingle Number: A Political History of GDP (English में). New York: Columbia University Press. ISBN 9780231175104. Stub icon\tई अर्थशास्त्र से संबंधित लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं। Last edited4months ago by SM7 RELATED PAGES खरीद क्षमता परचेजिंग पावर पैरिटी आर्थिक संबृद्धि विकिपीडिया सामग्री CC BY-SA 3.0 की तहत उपलब्ध बा जबले कि अलगा से बतावल न गइल होखे। गोपनीयताडेस्कटॉप\n@@ -1,0 +1,51 @@ +घर +अट्रेंडम +आसपास +लॉग इन +सेटिंग कुल +विकिपीडिया के बारे में + +नामंजूरी +मुख्य मेनू खोलीं +विकिपीडिया +खोजीं +सकल घरेलू उत्पाद +दुसरी भाषा में पढ़ीं + +ई पन्ना ध्यानसूची में डालीं +संपादन + +बिस्व के देस सभ के जीडीपी (नॉमिनल) के आधार पर नक्शा, आमेरिकी डालर में, स्रोत:"विश्व बैंक", 2014. + +जीडीपी (पीपीपी) के डेटा (टॉप के 10 गो देस आ क्षेत्र, 2014) बिन क्रम के देखावल +सकल घरेलू उत्पाद (अंग्रेजी:Gross Domestic Product) या जीडीपी कौनों देस भा क्षेत्र में कौनो निश्चित समय अवधि में होखे वाला कुल उत्पादन के माप हवे। ई सगरी माल आ सेवा सभ के उत्पादन के बाजार मूल्य के मौद्रिक नाप हवे, यानी मुद्रा (रुपिया, डालर इत्यादि में) ब्यक्त कइल जाला, आ आमतौर पर तिमाही (साल में चार बेर) या साल भर खाती मापल जाला। + +नामिक (नॉमिनल) जीडीपी के अनुमान सामान्यतः पूरे देस या क्षेत्र के आर्थिक प्रदर्शन के निर्धारित करे खातिर इस्तेमाल होला, आ अंतर्राष्ट्रीय स्तर प आपस में तुलना करे खाती होला। हालाँकि, मुद्रास्फीति के दर अलग-अलग देसवन में अलग-अलग होख्ले के कारण, तुलना करे खातिर नॉमिनल जीडीपी के बहुत नीक तरीका ना मानला जाला। मुद्रास्फीति के परभाव के हटा के तुलना करे खाती जीवनयापन में होखे वाला खर्चा के दर के धियान में रख के परचेजिंग पावर पैरिटी (पीपीपी) के आधार पर होखे वाली गणना के इस्तेमाल कइल जाला। + +परिभाषा\t+संपादन +ओईसीडी (OECD) द्वारा सकल घरेलू उत्पाद के परिभाषा दिहल गइल बा कि ई "सगरी निवासी आ संस्थागत इकाई सभ द्वारा उत्पादन के प्रक्रिया में कुल जोड़ल गइल वैल्यू (वैल्यू एडेड; जेह में उत्पाद के सभ के मूल्य में कौनों अन्य टैक्स भी होखे तब ओकरा के जोड़ल गइल होखे, सब्सिडी घटा दिहल गइल होखे) के एक ठो समेकित माप हवे।” अंतर्राष्ट्रीय मुद्रा कोष (आईएमऍफ़) के अनुसार "जीडीपी, अंतिम उत्पाद आ सेवा सभ के मौद्रिक मूल्य हवे - मने कि, अइसन जे अंतिम प्रयोगकर्ता द्वारा खरीदल जालीं - जिनहन के उत्पादन कौनों देस में एगो निश्चित समय अवधि (साल भा तिमाही में) होखे ला।" + +कुल जीडीपी के कई हिस्सा में तूर के भी बतावल जा सके ला, मने कि अर्थब्यवस्था के अलग-अलग इंडस्ट्री भा सेक्टर अनुसार, जइसे कि खेती के सेक्टर के जीडीपी केतना रहल। जीडीपी आ कुल जनसँख्या के अनुपात के प्रति ब्यक्ति जीडीपी (या जीडीपी पर प्रति ब्यक्ति आय) कहल जाला आ ई कौनों इलाका में जिनगी के स्तर के सूचक के रूप में इस्तमाल होला। जीडीपी के बिस्व अर्थब्यवस्था के बढ़ती आ बिकास के सभसे प्रमुख सूचक के रूप में भी मानल जाला।. + +इहो देखल जाय\t+संपादन +परचेजिंग पावर पैरिटी +नामिनल जीडीपी अनुसार देसवन के लिस्ट +राष्ट्रीय आय +संदर्भ\t+संपादन + "GDP (Official Exchange Rate)" [जीडीपी (ऑफिशियल ऍक्सचेंज रेट)] (PDF). विश्व बैंक. पहुँचतिथी 10 जून 2016. + "OECD". पहुँचतिथी 14 August 2014. + Callen, Tim. "Gross Domestic Product: An Economy's All". IMF. पहुँचतिथी3June 2016. + Dawson, Graham (2006). Economics and Economic Change. FT / Prentice Hall. प. 205. ISBN 9780273693512. + Lepenies, Philipp (2016-04-26). The Power ofaSingle Number: A Political History of GDP (English में). New York: Columbia University Press. ISBN 9780231175104. +Stub icon\tई अर्थशास्त्र से संबंधित लेख एगो आधार बाटे। जानकारी जोड़ के एकरा के बढ़ावे में विकिपीडिया के मदद करीं। +Last edited4months ago by SM7 +RELATED PAGES +खरीद क्षमता +परचेजिंग पावर पैरिटी +आर्थिक संबृद्धि +विकिपीडिया +सामग्री CC BY-SA 3.0 की तहत उपलब्ध बा जबले कि अलगा से बतावल न गइल होखे। +गोपनीयताडेस्कटॉप\n"https://hi.wikipedia.org/wiki/विशेष:दुरुपयोग_फ़िल्टर/examine/log/127108" से लिया गया


अब चाहीं जनप्रतिनिधि वापसी के अधिकार – Anjoria\nApr 9, 2011 अन्ना हजारे, जनप्रतिनिधि वापसी के अधिकार, भठियरपन, भठियारा, भ्रष्टाचार, लोक पाल विधेयक\nभ्रष्टाचार का मसला पर दिल्ली के जंतर-मंतर पर 97 घंटे तक अनशन करे वाला अन्ना हजारे के सदिच्छा पर शायदे केहू के अविश्वास होखे. उनुका पर कवनो आर्थिक भ्रष्टाचार के आरोप शायदे लागल होई आ लागलो होई त केहू मनले ना होई काहे कि अन्ना हजारे हमेशा कुछ करके देखवला में विश्वास कइले बाड़े, बयानबाजी करे में ना. उनुका जहँवो लागल कि गलत होत बा त ओखर मुखर विरोध कइलन. एकरा खातिर आपन-पराया के भेद ना कइलन. शायद एही वजह से जब ऊ जन लोकपाल विधेयक के मांग लेके जंतर-मंतर पर अनशन करे बइठलन त पूरा देश उनका साथे हो लिहल. बाकिर अब जब ऊ केंद्र सरकार के आश्वासन पर आपन अनशन तूड़ दिहले त सवाल उठल स्वाभाविक बा कि जवना मकसद से ऊ अनशन कइलन आ जवना के पूरा देश से भरपूर समर्थन मिलल ऊ पूरा होई कि ना ? एकर का गारण्टी बा कि सरकार ठीक वइसने लोकपाल विधेयक संसद में पेश कररी जइसन अन्ना हजारे आ देश के आम जनता चाहत बा. आ संसद एह विधेयक के पासो कर दी एकरो भरोसा दिलावे का स्थिति में शायद केहू नइखे. थोड़ देर ला मान लीं कि ड्राफ्ट कमेटी के सदस्य अन्ना हजारे के प्रस्तावित जन लोकपाल विधेयक के मूल अवधारणा से छेड़छाड़ ना करीहें तबहियो एह भ्रष्ट लोकतांत्रिक व्यवस्था में एकरा के पास करावल सबले मुश्किल काम होई. .कहीं एहू विधेयक के हश्र महिला आरक्षण विधेयक जइसन त ना हो जाई. जवना तरह से दबाव में आके सरकार सगरी माँग मान लिहलसि ओहसे त इहे लागत बा कि ऊ फिलहाल एह मसला के कुछ दिन ला टार के अपना खातिर राहत का जुगाड़ में रहुवे. आ जवना तरह से अन्ना हजारे समर्थक आनन-फानन में सरकार के बात मान लिहलें ओहू से शक पैदा होता कि कहीं वाहवाही लूटे ला त जनता के उन्माद अउर जोश के इस्तेमाल त ना कइल गइल.\nहालांकि अन्ना हजारे सरकार के झुके आ लोकसभा में विधेयक पेश करे के आश्वासन के आम जनता के जीत बतावत कहले बाड़न कि अब उनुकर जिम्मेदारी बढ़ गइल बा. बिल के मसौदा तैयार करावल आ ओकरा के मंत्रिमंडल में पास करावल अबही बाकी बा, लोकसभा में पासो करावल एगो बड़हन काम बा. जब ले सत्ता के विकेंद्रीकरण नइखे होत, भठियरपन (भ्रष्टाचार) खतम ना होखी.\nएह पूरा प्रकरण में सबसे ज्यादा ध्यान देने वाली बात पर कुछुवे लोग ध्यान दिहले होई कि अन्ना हजारे के समर्थन में देहरादून में प्रदर्शन करे वाला विख्यात पर्यावरणविद सुंदरलाल बहुगुणा आ उनुका साथियन के एगो पोस्टर पर लिखल रहुवे कि पूंजीवादी व्यवस्था में भठियरपन खतम करावल नामुमकिन बा. मतलब कि जब ले मुनाफा पर आधारित बिकाऊ माल के पूंजीवादी अर्थव्यवस्था रही तबले भ्रष्टाचार खतम ना होई. जवन व्यवस्था मुनाफा कमाए के इजाजत देत होखे ओह व्यवस्था से रिश्वतखोरी, लूट, शोषण-दोहन खत्म होखे के कल्पना कइल बुद्धिमानी ना होई. शायद सुंदरलाल बहुगुणा आ उनुका साथियन के कहना बा कि पूंजीवादी संसदीय जनतंत्र भ्रष्टाचार के गंगोत्री ह. आ एह गंगोत्री के रहते कवनो दल भा राजनेता के पाक-साफ रहे के गुंजाइश बहुते कम बा. ओह लोग के मानना बा कि कवनो सामान के उत्पादन प्रक्रिया में मुनाफा तबे होला जब उत्पादन करे में लागल मजदूरन के वाजिब मजदूरी से कम दिहल जाव भा दिहल मजदूरी से बेसी के काम लिहल जाव.\nअब जब भ्रष्टाचार के खिलाफ जागरूकता पैदा होइये गइल बा त इहो उचित रही कि जनप्रतिनिधियन के वापस बुलावे वाला विधेयक पारित करावे के दबावो सरकार पर बनावल जाव.वइसे त एह व्यवस्था में जबले कवनो मंत्री, सांसद भा नौकरशाह पर आरोप ना लागे, ओकर कइल भठियरपन के खुलासा ना होखे तबले त ऊ ईमानदारे मानल जाला. बाकिर कवनो तरह से ओकरा घपला आ घोटाला के पर्दाफाशो हो जाव त ऊ बहुते बेहयाई से एकरा के विरोधियन के साजिश बतावत अपना कुकर्म के नकारे के कोशिश करेला. आ तबो बात ना बनल त सरकार बा पार्टी ओह आदमी के सरकार भा पार्टी से निकाल के मामिला के लीपापोती कर देले.\nसबले बड़हन सवाल त ई बा कि ड्राफ्ट कमेटी के सदस्य कवनो भ्रष्टाचार में शामिल नइखन रहल एकर गारंटी के ली ? चलीं थोड़ देर ला मानियो लिहल जाव कि जनलोकपाल विधेयक पारितो हो जाई, तब ? एह व्यवस्था के देखे वाला लोग दूध से धोआइल होखी एकर गारंटी के ली ? जब ले शोषण पर आधारित व्यवस्था के खात्मा नइखे हो जात तबले बस अतने कइल जा सकेला कि जन लोकपाल विधेयक का साथही जनता अपना जनप्रतिनिधियन के वापिस बोलावे के अधिकारो माँगे. जबले जनप्रतिनिधियन पर एह वापसी के तलवार ना लटकी तबले उनुका में जनता के डर ना समाई.इहे बात नौकरशाहीओ पर लागू होखे के चाहीं. एक बेर चुना गइल नौकरशाह के तबे हटावल जा सकेला जब ई पूरा तरह साबित हो जाव कि ऊ भ्रष्ट बा भा कवनो गैरकानूनी काम कइले बा. लेकिन अइसनका होखला के शायदे कवनो उदाहरण मिली जब कवनो नौकरशाह भ्रष्टाचार का आरोप में नौकरी से हाथ धोवले होखे.\nOne thought on “अब चाहीं जनप्रतिनिधि वापसी के अधिकार”\nsir kish bhasa me he samajh me nahi ay par bhrastachar pe likha he to achcha hi hora.yehi likhate rahiye sir meri subhkamnaye apke sath he


2 -3 महीने\n1 पीसी /2-2.9 महीने\nइलेक्ट्रिक मोटर स्टेटर कॉइल विंडिंग स्टेटर विंडिंग कॉइल मध्य बनाने की मशीन\n(एल) 1200 * (डब्ल्यू) 750 * (एच) 2500\n3. स्टेटो घुमावदार ड्राइंग\n4. आवश्यक उत्पादकता


मिथुन के बाद सौरव गांगुली की बारी? राजनीति में आने के सवाल पर दादा का बड़ा बयान! - Info You Need\nHome राजनीति मिथुन के बाद सौरव गांगुली की बारी? राजनीति में आने के सवाल...\nमिथुन के बाद सौरव गांगुली की बारी? राजनीति में आने के सवाल पर दादा का बड़ा बयान!\nपूर्व कप्तान सौरव गांगुली को2जनवरी को हार्ट अटैक आया था, घर के जिम में वर्कआउट करने के दौरान दादा को सीने में दर्द हुआ, इसके बाद परिजनों ने उन्हें तुरंत कोलकाता के वुडलैंड्स अस्पताल में भर्ती कराया।\nपश्चिम बंगाल विधानसभा चुनाव के बीच बीसीसीआई अध्यक्ष सौरव गांगुली के राजनीति में उतरने की खूब चर्चा हो रही है, इसे लेकर सोमवार को गांगुली ने आजतक न्यूज चैनल से खास बातचीत की, सियासी सफर शुरु करने के सवाल पर पूर्व कप्तान ने कहा कि जीवन ने मुझे कई अवसर दिये हैं, देखते हैं आगे क्या होता है, अब मैं स्वस्थ्य हूं और अपना काम शुरु करने जा रहा हूं, बातचीत के दौरान गांगुली ने क्रिकेट से जुड़े कई सवाल पर बेबाकी से जवाब देते दिखे।\nगांगुली के बीजेपी में जाने की चर्चा\nआपको बता दें कि रविवार को कोलकाता के बिग्रेड मैदान में पीएम मोदी ने एक बड़ी चुनावी रैली को संबोधित किया,\nइस रैली में टीम इंडिया के पूर्व कप्तान तथा बीसीसीआई अध्यक्ष सौरव गांगुली के भी शामिल होने की बात कही जा रही थी, लेकिन इस रैली में सौरव गांगुली शामिल नहीं हुए थे।\n2 जनवरी को हार्ट अटैक\nपूर्व कप्तान को2जनवरी को हार्ट अटैक आया था, घर के जिम में वर्कआउट करने के दौरान दादा को सीने में दर्द हुआ, इसके बाद परिजनों ने उन्हें तुरंत कोलकाता के वुडलैंड्स अस्पताल में भर्ती कराया,\nजहां उनकी एंजियोप्लास्टी हुई,7जनवरी को सौरव गांगुली को वुडलैंड्स अस्पताल से छुट्टी मिल गई थी, लेकिन 27 जनवरी को सौरव गांगुली की तबीयत एक बार फिर बिगड़ गई, उन्हें कोलकाता के अपोलो अस्पताल में भर्ती कराया गया था, हालांकि अब वो पूरी तरह से स्वस्थ्य हैं, और काम पर लौटने के लिये तैयार हैं।\nक्या बोले थे दिलीप घोष\nकुछ दिन पहले ही बंगाल बीजेपी अध्यक्ष दिलीप घोष ने सौरव गांगुली के पार्टी में आने के सवाल पर कहा था कि सौरव गांगुली को लेकर जो खबरें बनाई जा रही है, उनमें कोई दम नहीं है,\nगांगुली ने अभी तक कुछ नहीं कहा है, और बीजेपी ने भी कुछ नहीं कहा है, अगर वो आते हैं, तो अच्छा है, पार्टी में जो भी शामिल होगा, हम उनका स्वागत करेंगे, लेकिन अभी तक सौरव गांगुली से कोई बातचीत नहीं है।


भोजपुरियन पर दिल कुर्बान करे अइली मोहिनी | CinemaBhojpuri.in\nJune 12, 2012 - इण्डस्ट्री न्यूज, कलाकार, फिल्म\n- Tagged: दिल हो गइल कुर्बान, मोहिनी घोष\t- 1 comment\tसिनेमा भोजपुरी के बढत लोकप्रियता से हर प्रदेश के खुबसूरत बाला एने खींचाइल चलल आवत बाड़ी. पाखी हेगड़े, मोनालिसा जइसन खुबसूरत आ अभिनय में पारंगत एह अभिनेत्रियन में एगो नाम अउरी जुड़ गइल बा मिस कोलकाता मोहिनी घोष के जे जल्दिए निर्देशक ब्रजभूषण के फिल्म ‘दिल हो गइल कुर्बान’ में दर्शकन का सोझा अइहें.\nमिलत जुलतजबरदस्त एक्शन से भरल फिल्म ‘बजरंग’ (3)जल्दिए रिलीज होखी भोजपुरिया मजदूर (3)29 जून से सिनेमाघरों में ‘हीरो’ के टिकट ब्लैक करीहें प्रवेशलाल (3)हॉलीवुड स्टार वार्विक डेविस करीहें भोजपुरी फिल्म में अभिनय (3)रिंकू घोष के ‘कोठा’ (3)To the official site of Related Posts via Taxonomies.\tOne thought on “भोजपुरियन पर दिल कुर्बान करे अइली मोहिनी”\tdamodarraao June 22, 2012 at 7:51 pm\t‘DIL HO GAIL QURBAAM’ Super Hit…. Music Director : DAMODAR RAAO


बतकुच्चन – ३६ – Anjoria\nदिसम्बर 7, 2011 बतकुच्चन\nपिछला बेर बँड़ेरी के चरचा पर बात खतम भइल रहे. बँड़ेरी ओह लकड़ी के बीम के कहल जाला जवन कवनो छान्हि भा पलानी के बीच से थमले रहेला आ ओकर दुनु सिरा दुनु तरफ खँभा भा दिवार पर टिकावल रहेला. अब देखीं कि कइसे तनी मनी का हेर फेर से दू गो शब्द अइसन सामने आइल जवना के आपस में कवनो संबंध नइखे. कई बेर आपस में संबंध त रहेला बाकिर एक दोसरा से उलट. जइसे कि लुकाइल आ लउकल. दुनु के संबंध अंगरेजी के लुक से जुड़ल कहल जा सकेला. बाकिर अगरेजी आ भोजपुरी में कबो कवनो संबंध नइखे रहल, अंगरेजी के नियर आ भोजपुरी के नियरा का बावजूद. भोजपुरी में नियर के एक मतलब लेखो होला, समान, एक जइसन. जइसे कि दुनु चीज एके नियर लउकत रहल. उहे लउकल तनी मनी का बदलाव से लुकाइल हो जाला. लुकाइल, ऊ जे लउकत ना होखे. अब एह लुकाइल के कतनो लुकारी भाँजीं, ऊ लउकी ना. लुकारी के हिन्दी समानार्थी शब्द मशाल होला. लुकारी से लहोक निकलेला. होली का समय होलिका दहन वाला आग से लुकारी जरा के गाँव का बहरी दोसरा गाँव का सिवान में फेंके के परम्परा रहल बा. अब ई परंपरा कवनो लुहेड़ा बनवलसि कि लखेरा, ई सोचे के बाति बा. काहे कि एह लुकारी फेंके के मतलब इहे होला कि दोसरा के लुकारी देखावल जात बा, लहकावल जात बा, ललकारल जात बा. अब लुकाइल आ लउकल का फेर में लउकी याद आ गइल. कहे खातिर लउकी भा लौकी त सब्जी रहल आइल बाकिर एगो योग बाबा अपना योगमाया से एकरा के फल बना दिहलें आ लोग एह लउकी के रस बड़ा चाव से पिये लागल. हाल ई हो गइल कि लउकी सब्जी बाजार से त लुका गइल बाकिर फल बेचेवालन किहाँ लउके लागल. जबकि लउकी के रस पी के कई जने दुनिये से लुका गइले. सरकार के कहे के पड़ल कि लउकी के रस मत पीहीं सभे, खास कर के तब जब ऊ कड़ुआ लागे. बाकिर बाबा लोग के का ? अपने बेमार पड़ी लोग त सीधे अस्पताल के राह धरेला बाकिर अपना चेला चाटी के सगरी रोग योगे से दूर करे के दावा ना छोड़े. अब एहसे कवनो मतलब नइखे कि योग्य के बिगड़ल रुप जोग जोड़े वाला योग से मिल के जोगाड़ बनि जाला. कवनो समस्या से निकले के गैर परंपरागत साधन जोगाड़ कहल जाला आ जे एन केन प्रकारेण आपन काम बना लेव ओकरा के जोगाड़ू कहल जाला. आ अइसने जोगाड़ अकसरहाँ सरकार चलावे के कामे आवेला. सरकार त जोगाड़ भिड़ा के बना चला लिहल जाला बाकिर एह जोगाड़ू सरकार का चलते आम आदमी के जिनिगी के जोगाड़ जोगाड़ल मुश्किल बनि जाला.\nOne thought on “बतकुच्चन – ३६”\nदिसम्बर 7, 2011 को 1:39 अपराह्न पर\nई छत्तीसवाँ भाग त बरा बन्हिआ लागल। बहुत आच्छा। बहुत खुस भइनी अबकिर।


Earn profit from black pepper cultivation Shashi kant Mishra Shared Experience - Bhojpuri: काली मिर्च के खेती कर रउआ लोग भी कर सकेनी आपन दोगुना इनकम! जानीं – News18 Hindi\nBhojpuri: काली मिर्च के खेती कर रउआ लोग भी कर सकेनी आपन दोगुना इनकम! जानीं\nकाली मिर्च के बारे में सब लोग इहे जानेला कि ऐकर खेती दक्षिण भारत के राज्य केरल, तमिलनाडु आ कर्नाटक में होला । कुछ खेती नॉर्थ ईस्ट के असम, मेघालय जइसन जगह पर होला । बात सहीयो बा । इहे सब जगह पे सबसे ज्यादा काली मिर्च होला.\nशशि कांत मिश्र\nदक्षिणी भारत के राज्य में काली मिर्च ज्यादा पैदा होला एकर मतलब इ नइखे कि हमनी के भोजपुरिया बेल्ट में काली मिर्च नइखे हो सकत । बिलकुल हो सकत बा, लेकिन ओकरा खातिर कुछ बेसिक बात के ध्यान रखे के पड़ी ।\nरऊंवा सब अगर काली मिर्च के खेती कइल चाहत बानी त सबसे पहिले आपन इलाका के क्लाइमेट पर गौर करीं । काली मिर्च के खेती खातिर टेंपरेचर 10 से 40 डिग्री सेल्सियम के बीच रहे के चाहीं । इ कौनो लक्ष्मण रेखा नइखे लेकिन एकरा से ज्यादा चाहें कम होइला पर गांछ के दिक्कत होखेला । दोसर बात मिट्टी आ नमी । काली मिर्च के गांछ नमी वाला मौसम खोजे ला । बहुत गर्मी इ बरदाश्त ना कइ सकेला । इ खेती के खातिर मिट्टी तनि मजबूत चाहीं । बलुआ चाहें रेह मिट्टी में ऐकर फसल ना होई । माटी के पीएच मान6से7के बीच होखे के चाहीं । बरसाती इलाके में ऐकर फसल ज्यादा अच्छा होई ।\nकाली मिर्च के पौधा रऊंवा नर्सरी से ले सकेलीं । सपरे त रऊंवा खुदे ओकर लत्तर से कलम काट सकेनी । लेकिन इ काम कौनो जानकर से राय विचार कइले के बाद करे के चाहीं । कुछ लोग सीधे दाना से बिया बना लेनी लेकिन ओकर उपज कम होला । कलम से पैदावार ज्यादा होला ।\nकाली मिर्च के रोपे से पहिले ओकर सपोर्टिंग गांछ के हिसाब किताब देख लीं । काली मिर्च लत्तर होला आ इ कौनो गांछें पर होला । एकर लत्तर ऊ गांछ के सहारे सहारे ऊपर चढ़त जाला । अच्छा बात बा कि काली मिर्च के लत्तर एगो यूकिलिप्टस के छोड़ के बाकी सब गांछ पर चढ़ जाला । नारियल, सुपारी, सेमर, शीशम, सखुआ, महोगनी, आम, महुआ जौन मन उ गांछ पर रऊंवा एकरा के चढ़ा सकेलीं ।\nगांछ जमीन में लगावे से पहिले क्यारी में गोबर या वर्मी कम्पोस्ट जरूर डाल दीं । मिट्टी में कीड़ा मकौड़ा ना रहे के चाहीं । मौसम आ मिट्टी के हिसाब से पौधा में पानी देत रहीं । लेकिन इ बात के ध्यान रखीं कि जड़ में पानी जमा ना होखे । ना ता गांछ गल जाइ ।\nगांछ लगावे के सबसे सही समय फरवरी- मार्च और सितंबर-अक्टूबर ह । बाकियो समय रऊंवा लगा सकत बानी लेकिन तब ओकरा बचावे में रऊंवा ज्यादा मेहनत करे के पड़ी । जहां तक काली मिर्च के बीमारी के बात बा, दू चीज पर नजर गड़ाई के रखीं । पत्तई पर आ जड़-तना पर । पत्तई पर चित्ती पड़े, पत्तई फाटे लगे चाहें पत्तई पीइर होइके मुरझाए लागे त तुरंत ओकरा पर कीटनाशक के छिड़काव करीं । आ तबो ना सुधाइए, त ओकरा के तुरंत तुड़ के जला दिंही चाहें माटी में गाड़ दिहीं । ऐही तरी जड़ आ तना फाट के सूखे लागे त ओकरा के तुरंत उखाड़ के फेंक दिहीं । ना त बीमारी दूसरो गांछ तक फैल जाइ । प्योर नीम के खली मिल जाए त इ सब बीमारी से काफी हदतक बचाव हो जाइ।\nकाली मिर्च के पौधा के ठीक से सेवा करीं त इ 4-5 साल में फल देबे लागे ला आ 30-35 साल तक देला । कहीं कहीं त काली मिर्च के गांछ 60-70 साल तक फरेला । शुरू में गांछ से आधा किलो-एक किलो के पैदावार होइ लेकिन जब गांछ बड़ हो जाइ त एगो गांछ से साल में आराम से 12-15 किलो ले काली मिर्च मिले लागी । चूंकि काली मिर्च के लत्तर 30-40 फीट ऊंचाई तक चल जाला, ऐसे ऐकरा तुड़े खातिर ऊंच सीढ़ी के भी इंतजाम चाहीं ।\nशुरू में काली मिर्च के दाना हरियर होला । पाके से पहिले रंग ललछोंह हो जाला आ आखिर में करिया कचनार । दाना के ऊपर पतला लेयर टाइप के परत होला जेकरा के रऊंवा रगड़ के अलग कइ सकत बानी । बहुत बड़ स्केल पर खेती करब त ओकर प्रोसेसिंग मशीन भी आवेला । दाना के तुड़ला के बाद बढ़िया से धूप में सुखा लेबे के चाहीं आ पैकिंग ऐ तरी करे के चाहीं कि ओकरा में कौनो तरह से नमी ना जावे पाए ।\nआ एकर कीमत के त रऊंवा अंदाजे बटले बा । खुला मार्केट में काली मिर्च 600-700 रुपया प्रति किलो के बीच रहेला । इ हिसाब से होलसेल में रऊंवा के 400 रुपया प्रति किलो जरूर मिलल जाइ । एकरा आगे रऊंवा खुदे हिसाब लगा लीं । एको गांछ से 10 किलो काली मिर्च, एक किलो के कम से कम 400 रूपया, मने 10 किलो के 4000 रुपया ! इ हिसाब से एगो गांछ से 4000 रुपया, दस गो गांछ से 40000 रुपया ! ऐकरा आगे जेतना राऊर गांछ, ओतना ज्यादा राऊर कमाई !\nआ सबसे खास बात बा कि इ एक्सट्रा कमाई बा ! काली मिर्च अपना खातिर रऊंवा से कौनो अलग से जगह जमीन नइखे मांगत ! ओकरा बस चढ़े के खातिर एगो अलंग चाहीं । जौन गांछ प रऊंवा काली मिर्च चढ़ाइब, ओकरा कमाई त अपना जगह बटले बा ! माने आम के आम आ काली मिर्च के अलग से दाम ! जय हो ।\n(शशि कांत मिश्र वरिष्ठ पत्रकार हैं. लेख में लिखे विचार उनके निजी हैं. इस लेख के जरिए उन्होंने अपना अनुभव साक्षा किया है.)\nBhojpuri Articles Bhojpuri News\nBhojpuri: काशी में शिवत्व ही नाहीं, ठलुअत्व भी प्राप्त होला, पढ़ीं 'ठलुआ क्लब' क कहानी


सदानन्द शाही – Anjoria\nभोजपुरी खातिर एगो बड़हन आन्दोलन चलवला के जरूरत : सदानन्द शाही\nविश्व भोजपुरी सम्मेलन के बलिया इकाई अउर पाती सांस्कृतिक मंच के एगो बड़हन आयोजन पिछला अतवारा का दिने बलिया के टाउन हाल बापू भवन में भइल. एह आयोजन के पहिला सत्र में पाती संपादक डा॰ अशोक द्विवेदी, प्रो॰ अवधेश प्रधान आ प्रो॰ सदानन्द शाही का हाथै एह साल के “पातीपूरा पढ़ीं…\nरामचन्दर शुक्ल जी इतिहास में कबीर, गोरखनाथ आ संत रैदास के महत्व ना देहलन\nबीएचयू के निदेशक प्रा॰ सदानन्द शाही से भोजपुरिया अमन के सम्पादक डॉ॰ जनार्दन सिंह से लमहर बातचीत के एगो छोटहन अंश – राउर जनम कहां, कब भइल रहे आ प्राथमिक शिक्षा से लेके अन्तिम शिक्षा कब पूरा भइल, बतावल जा? हमार जनम कुशीनगर जिला के रामकेला के लगे सिंगहा गॉवपूरा पढ़ीं…


‘‘वर्दीवाला गुण्डा’’ निरहुआ – Anjoria\n‘‘वर्दीवाला गुण्डा’’ निरहुआ\nसिनेमा भोजपुरी के जुबली स्टार निरहुआ अब ‘‘वर्दीवाला गुण्डा’‘ बन गइल बाड़न. बालाजी सिने विजन प्रा. लि. के बैनर तले बनल एह फिलिम ‘‘वर्दीवाला गुण्डा’’ में निरहुआ एक्शन रोल विलेन अवधेश मिश्रा संगे फरियावत नजर अइहें.\nनिर्माता हउवें पप्पू भाई आ राजेश सिंह आ निर्देशक हउवें हिन्दी फिल्म ‘‘जिगर’’ आ ‘‘विजय पथ’’ के निर्देशन करे वाला फारूख अहमद सिददकी. निरहुआ के नायिका बाड़ी अंजना सिंह. निरहुआ के कहना बा कि ‘‘वर्दीवाला गुण्डा’’ फिलिम दर्शकन के भरपूर मनोरंजन करी.\n‘‘प्यार मोहब्बत जिन्दाबाद’ पूरा कइली पाखी\nरानी बन गइली शेरनी


”यादव जी” के पहिला झलक जारी कइलसि ‘आर्या म्यूजिक’ – Anjoria\n”यादव जी” के पहिला झलक जारी कइलसि ‘आर्या म्यूजिक’\nJanuary 11, 2014 Editor फिल्म, मनोरंजन 0\nभोजपुरी सिनेमा संगीत के क्षेत्र में व्यवसाय के नया आयाम देबे वाली म्यूजिक कम्पनी आर्या म्यूजिक ( ए यूनिट ऑफ़ सासपीओ ग्रुप) पिछला दिने कोसी गंगा फिल्म्स के बैनर तले बनल भोजपुरी फिलिम “यादव जी” के पहिला झलक जारी कइलसि. इ फिलिम स्वस्थ मनोरंजन का साथ ही संदेशो भरल बा.\nनिर्माता प्रजीत राज आ नरेन्द्र कुमार सिंह, निर्देशक संजय श्रीवास्तव, सहनिर्माता दिलीप आनंद, त्रिभुवन कुमार आ चेतन परदेशी, ऑनलाईन निर्माता संजय कुमार (पॉलीवुड सिनेमा), कथाकार राकेश कुमार रंजन, पटकथा लेखक संजय श्रीवास्तव, संवाद लेखक शंकर सैदपुरी, गीतकार पंकज प्रियदर्शी, संगीतकार गणेश पाण्डेय, नृत्य निर्देशक संतोष कुमार, सिनेमैटोग्राफर प्रशांत वर्मा, मारधाड़ निर्देशक मंगल फौजी, कला निर्देशक शंकर अउर अशोक विश्वकर्मा आ संकलन करे वाला भारत पटेल.\nमुख्य भूमिकन में धर्मेश मिश्रा, फलक तनेजा, दिलीप आनंद, अर्पिता माली, बंटी देवगन, अमृता पाण्डेय, सी पी भट्ट, पूजा वर्मा, नरेंद्र गुलशन, चेतन परदेशी, नरेन्द्र सिंह, राजेश रंजू भाई, मंटू यादव, महेंद्र यादव आ बालेश्वर सिंह बाड़े. आईटम डान्सर बाड़ी आयशा शेख आ मेहमान कलाकार बन के आइल बाड़न संजीव कुमार सिंह.\nपाण्डेय कपिल का हाथे “भोर भिनुसार” के विमोचन\nपिछलको साल बनल रहल मनोज तिवारी के दबंगई


आपन बाति – BhojpuriGana\nनया गायकन ला मौका\nPosted May 27, 2013 by Geetpremi\nभोजपुरी गायकी में नाम कमाए के इच्छा राखे वाला गायक गायिका लोग से निहोरा बा कि अपना गावल गीत के एमपीथ्री (MP3) में बना के अँजोरिया पर डाले ला भेजीं. एह काम में पइसा त ना मिली बाकिर अगर राउर गवनई लोग के पसंद आ गइल त प्रचार आ लोकप्रियता मिली आ हो सकेला कि कवनो फिलिम भा म्यूजिक एलबम बनावे वाली कंपनी रउरो के मौका दे देव.\nहमार इमेल पता ह anjoria@outlook.com\nPosted in: आपन बाति | Tagged: भोजपुरी गायकी |2Comments\nरउरा सब से एगो निहोरा\nPosted September 18, 2012 by Geetpremi\nनेट पर भोजपुरी गीत गवनई छितराइल बा. ओकर लिंक एक जगहा बिटोरल सभका ला नीक रही. एहसे अगर रउरा यू ट्यूब पर मौजूद कवनो वीडियो के लिंक एहिजा जुड़वावल चाहतानी त लिख भेजीं. राउर आग्रह वाला गीत जब जुड़ी त ओकरा साथे राउरो नाम दिहल जाई.\nहँ, ओह गीत का बारे में अधिका से अधिका जानकारी दे सकीं त अउर बढ़िया. जइसे कि के गवले बा, संगीत केकर ह, फिल्मी ह कि गैर फिल्मी, फिल्मी ह त कवना फिलिम के गीत ह वगैरह वगैरह.\nPosted in: आपन बाति | Tagged: एगो निहोरा | Leaveacomment


मनोज तिवारी बन गइलन एसोसिएशन ऑफ बिहार क्रिकेट के नयका अध्यक्ष – टटका खबर\nमनोज तिवारी बन गइलन एसोसिएशन ऑफ बिहार क्रिकेट के नयका अध्यक्ष\nसिनेमा भोजपुरी मेगा स्टार आ क्रिकेट प्रेमी मनोज तिवारी के कीर्ति आजाद का जगहा एसोसिएशन ऑफ बिहार क्रिकेट (ए.बी.सी.) के अध्यक्ष बनावल गइल बा. कीर्ति आजाद के एह पद से इस्तीफा दे दिहला का बाद चुनल गइल मनोज तिवारी कहलन कि बिहार में क्रिकेट के भला खातिर एबीसी, लालू प्रसाद यादव के बीसीए आ क्रिकेट एसोसिएशन ऑफ बिहार (सीएबी) तीनो के एक मंच पर आवे के चाहीं.\nएबीसी के दू दिन के सालाना आम सभा के समापन पर मनोज तिवारी कहलन कि एबीसी के अध्यक्ष पद सम्हरला क बाद उनकर कोशिश रही कि बिहार के क्रिकेट राष्ट्रीय मुख्यधारा में शामिल होखे. बतवलन कि कीर्ति आजाद आपन पद एहला छोड़ दिहलन कि उनका पर आरोप लागत रहुवे कि कीर्ति आ लालू के टकराव का चलते बिहार में क्रिकेट के नुकसान होखत बा. आ कीर्ति एही चलते पद छोड़ दिहलन कि अगर उनका हटला से बिहार में क्रिकेट के भला हो सके त एकरा ला ऊ सब कुछ कर सकेले.\nमनोज तिवारी आगे कहलें कि बिहार क्रिकेट में पिछला कुछ साल से जइसन खींचतान चलत बा ओहसे एह खेल के नुकसान भइल बा. कहलन कि बिहार क्रिकेट के एकजुट देखल उनकर प्राथमिकता बा. कहलें कि एबीसी, बीसीए अउर सीएबी से जुड़ल लोग एक साथे मिल बइठ के एह मुद्दा के समाधान निकालो. कहलन कि उनकर कोशिश रही कि एबीसी के बीसीसीआई से मान्यता मिल जाव. जरूरत होखी त ओ बीसीए अध्यक्ष लालूओ प्रसाद से बतियइहें.\n(स्रोत – शशिकांत सिंह रंजन सिन्हा)\nTags: एसोसिएशन ऑफ बिहार क्रिकेट, मनोज तिवारी


(सोमार, 12 दिसम्बर)\nबिहार से राज्य सभा के एगो सीट खातिर होखे वाला उपचुनाव में अकेले साबिर अली आपन परचा दाखिल कइले बाड़न आ परचा के जाँच का बाद उनुकर चुनाइल तय बा. साबिर अली जदयू के उम्मीदवार बाड़ें. एकरा पहिले ऊ लोजपा में रहलें आ पार्टी छोड़ के जदयू में शामिल भइल रहले. उनुके इस्तीफा का चलते ई सीट खाली भइल रहुवे.\nजमुई में नक्सली ओह सात गो मजदूरन के रिहा कर दिहले जिनका के तीन दिन पहिले उठा ले गइल रहलें.\nरोहतास जिला के काराकाट इलाका के अमौड़ा गाँव में कूड़ा फेंके खातिर भइल झगड़ा में एगो लड़िकी के गोली मार दिहल गइल.


AJAY KUMAR GARG's Page - JaiBhojpuri.com\nMaleDHANBAD JHARKHANDIndia Like0members like this\nBlog PostsDiscussionsEventsGroupsPhotos (18)Photo Albums (2)Videos AJAY KUMAR GARG's Likes AJAY KUMAR GARG's Friends\nView All AJAY KUMAR GARG's Page\nशशि कुमार सिंह (SHASHI) leftacomment for AJAY KUMAR GARG"प्रणाम आ जय भोजपुरी\nजय भोजपुरी"Oct 10, 2012Rajeev Mishra "राजीव भोजपुरिया" and AJAY KUMAR GARG are now friendsOct 11, 2011AJAY KUMAR GARG leftacomment for शशि कुमार सिंह (SHASHI)"BAHUTA BAHUTA DHANYABAD BHAI TOHAR JANMDIN KI SUBHKAMNA KHATIR ..\nAJAY KUMAR GARG"Oct 10, 2011AJAY KUMAR GARG updated their profileOct 10, 2011AJAY KUMAR GARG liked Brij Kishor Tiwari's event भोजपुरिया स्वाभिमान सम्मेलन -3दिस. 2011Oct 10, 2011AJAY KUMAR GARG might attend Brij Kishor Tiwari's eventभोजपुरिया स्वाभिमान सम्मेलन -3दिस. 2011 at प्रभा प्रकाश डिग्री कॉलेज , पंजवार, प्रखंड + थाना : रघुनाथपुरDecember 3, 2011 from 10am to 10pm सभे के स्वागत बा ............. मोबाईल नम्बर : - 08084845565 ( ई संजय भाई के नमर ह आ कार्यक्रम के बारे मे जानकारी खाति एह नमर प सबेरे6बजे से 8 बजे ले आ…See MoreOct 10, 2011 51\nAJAY KUMAR GARG leftacomment for Rajeev Mishra "राजीव भोजपुरिया""BAHUTA BAHUTA DHANYABAD BHAI RAJEEV JI TOHAR SUBHKAMNA VASTE......\n"Oct 10, 2011शशि कुमार सिंह (SHASHI) leftacomment for AJAY KUMAR GARG"प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nआ संगे-संगे भोजपुरिया स्वाभिमान सम्मेलन-२ - ०३/१२ २०११ मे आवे के नेवता बाटेप्रोग्राम के बारे मे जान्कारी नीचे बाल दुनो लिंक प दिहल गैईल बा....आशा बा ०३/१२ २०११ के सिवान मे भेट…"Oct 10, 2011Rajeev Mishra "राजीव भोजपुरिया" leftacomment for AJAY KUMAR GARG"भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा !"Oct 10, 2011Chandra Prakash Dubey commented on AJAY KUMAR GARG's photoPhoto-0515"अजय जी, नमस्कार,अपने मित्र मंडली मे शामिल करे खातिर धन्यवाद, हम चिरकुंडा मे करीब 20 साल तक रह चुकल बानि्. हमार ससुराल चिरकुंडड़ा मे ह. बाद मे विस्तार से बात"Dec 17, 2010AJAY KUMAR GARG leftacomment for नबीन भोजपुरिया ( NB )"MANY MANY THANX4UR KIND WISHES ON MY BDAY"Oct 16, 2010AJAY KUMAR GARG is now friends with Deepak Sinha and Shashikant DubeyOct 16, 2010नबीन भोजपुरिया ( NB ) leftacomment for AJAY KUMAR GARG"अजय जी प्रणाम आ जय भोजपुरी\nजय भोजपुरी जिया भोजपुरी चला जीरादेई"Oct 10, 2010Ashutosh Ranjan leftacomment for AJAY KUMAR GARG"जनम दिन के बहुत बहुत बधाई आ शुभकामना...."Oct 10, 2010AJAY KUMAR GARG posted photos6more…Sep 24, 2010AJAY KUMAR GARG posted photos Sep 24, 2010 More... RSS\nIRON ORES & COAL BUSINESSS\nmeabroad minded businessman of coal & iron ores,happily married & blessed with2sons\nAJAY KUMAR GARG's Photos\nAt 7:57am on October 10, 2012, शशि कुमार सिंह (SHASHI) said… प्रणाम आ जय भोजपुरी\nजय भोजपुरी At 6:34am on October 10, 2011, शशि कुमार सिंह (SHASHI) said… प्रणाम आ जय भोजपुरीबहुत बहुत बधाई आ शुभकामना रउवा जनमदिन पे ।\nAt 3:17am on October 10, 2011, Rajeev Mishra "राजीव भोजपुरिया" said… भाई जी , रउवा के जन्म दिवस के हार्दिक बधाई , ईश्वर से प्रार्थना बा राउर दामन हमेशा खुशियों से भरल रहो , कामयाबी राउर गोड़ चूमे इहे शुभकामना बा ! At 7:43pm on October 10, 2010, नबीन भोजपुरिया ( NB ) said… अजय जी प्रणाम आ जय भोजपुरी\nजय भोजपुरी जिया भोजपुरी चला जीरादेई At 1:46am on October 10, 2010, Ashutosh Ranjan said… जनम दिन के बहुत बहुत बधाई आ शुभकामना.... No comments yet!


सुनेत्रा गुप्ता (जन्म : 1965) एगो वैज्ञानिक आऊर ऑक्सफोर्ड विश्वविद्यालय में मीमांसात्मक रोगशास्त्र क प्रोफ़ेसर बाड़ीं जिनकर रुचि मलेरिया, ऍच आई वी, इन्फ़्लूएन्ज़ा और बॅक्टेरियाई मेनिंग्टिस जइसन छूत के बीमारी क वजह पता लगवलै में हव।  सुनेत्रा उपन्यास भी लिखैलीं।\n3 एक लेखिका के रूप में\n4 उपन्यास सूची\nसुनेत्रा गुप्ता क जन्म कोलकाता, भारत में भयल रहै। सुनेत्रा जीव विज्ञान में प्रिन्स्टन विश्वविद्यालय से डिग्री और युनिवर्सिटी ऑफ़ लंदन से पीएच॰ डी॰ क उपाधि लेहलीं।\nविज्ञान के क्षेत्र में उपलब्धियाँसंपादन\nसुनेत्रा गुप्ता ऑक्सफोर्ड विश्वविद्यालय के प्राणि-विज्ञान विभाग में मीमांसात्मक रोगशास्त्र क प्रोफ़ेसर बाड़ीं। ऊ यूरोपीय सलाहकार बोर्ड क सदस्या भी बाड़ीं। \nउनके लंदन के जूलॉजिकल सोसायटी के ओर से वैज्ञानिक पदक से सम्मानित कयल गयल बा आऊर रॉयल सोसाइटी लंदन आऊर वैज्ञानिक अनुसंधान बदे उनके रोज़लिण्ड फ्रेंकलिन पुरस्कार दिहल गयल हौ। उनके उपन्यासन के साहित्य अकादमी पुरस्कार आऊर दक्षिणी कला साहित्य पुरस्कार बदे चुनल गयल हौ। उनके उपन्यासन के वोडाफोन क्रॉसवर्ड बुक अवार्ड बदे नामांकित कयल गयल आऊर ऑरेंज पुरस्कार बदे भी पहिले नामांकन सूची में भी विचार कयल गयल रहै।\nगुप्ता क चित्र प्रतिष्ठित रॉयल सोसाइटी के ग्रीष्मकालीन विज्ञान प्रदर्शनी में प्रमुख महिला वैज्ञानिकन जइसे कि मैडम क्यूरी के साथे जुलाई 2013में रखल गयल रहै। \nएक लेखिका के रूप मेंसंपादन\nगुप्ता सबसे पहिले अपने उपन्यासन के बंगाली में लिखलीं। ऊ रवींद्रनाथ टैगोर के कविता क अनुवाद भी कइलीं। सुनेत्रा कई उपन्यास लिखले बाड़ीं जेमा अक्टूबर 2012 में उनकर पचवाँ उपन्यास सो गुड इन ब्लैक दक्षिण एशियाई साहित्य के डीएससी पुरस्कार बदे पहिलका नामांकन सूची में शामिल कयल गयल रहै। \nMemories of Rain. Penguin Books India, New Delhi 1992, ISBN 0-140-16907-2.\n↑ Sunetra Gupta on the Life Scientific\n↑ "Indian woman scientist's portrait to be exhibited in Britain". दि टाइम्स ऑफ इंडिया. पहुँचतिथी September 1, 2013.\n↑ "biography". Sunetra Gupta. पहुँचतिथी September 1, 2013.\n"https://bh.wikipedia.org/w/index.php?title=सुनेत्रा_गुप्ता&oldid=650914" से लिहल गइल


खेलकुद – Aapan Birgunj\nमैच टाई, सुपर ओवर टाई माकिर विश्वकप उपाधी इंग्लैंड के खाता में\nआपना रहला तक खेल जगत मे महिला सभन के पहुच बढावेके – उप मेयर ठाकुर\nवीरगंज २४ माघ, आमोदेबी स्पोर्टस क्लब के आयोजना में पर्सा के बढनिहार में बियफ़े से सुरु भइल दुसरका पर्सागढी गोल्डकप के उदघाटन खेल में लालबन्दी ११ सर्लाही बिजयी भइल बा । हेटौँडा फुटबल एकेडेमी के टाईब्रेकर में ४–१ से हरावत सर्लाही जितल बा । सुरुवाती समय से ही बहुते रोमाञ्चक देखल गइल खेल के तोकल […]\nएकदिवसीय क्रिकेट में पारस के पहिलका शतक संगे नेपाल जितल आपन पहिलका एकदिवशीय सिरीज़\nकाठमांडू, माघ १४ । कप्तान पारस खड्का द्वारा युएई विरुद्ध तिसरका औरी अन्तिम क्रिकेट खेल में ऐतिहासिक प्रदर्शन करत नेपाल ख़ातिर पहिलका एकदिवसीय शतक बनवला संगे ही नेपाल आपन क्रिकेट खेल के इतिहास में पहिलका अंतराष्ट्रीय एकदिवसीय क्रिकेट शृङ्खला जीते में सफल भइल बा । नेपाल के तरफ से अंतराष्ट्रीय एक दिवसीय क्रिकेट में शतक मारे […]\nविशाल गोल्ड कप फाइनल : त्रिभुवन आर्मी लगातार दुसरका बेर भइल टोर्नामेंट के विजेता\nवीरगंज, ५ माघ । दुसरका बेर हो रहल विशाल स्मृति फुटबल प्रतियोगिता के विजेता त्रिभुवन आर्मी क्लब भइल बा । पहिलका बेर भी विशाल गोल्ड कप के विजेता आर्मी ही भइल रहे । वीरगंज के नारायणी रंगशाला में हो रहल प्रतियोगिता के फाईनल खेल में हिमालयन शेर्पा के हरावत आर्मी विजयी भइल । शनिचर के […]\nट्राईब्रेकर में वीरगंज के हरावत हिमालयन शेर्पा चहुपल विशाल गोल्ड कप के फ़ाइनल में\nवीरगञ्ज, २ माघ । हिमालयन शेर्पा दुसरका विशाल समृति फुटबल प्रतियोगिता के फाईनलमा प्रवेश कईले बा। आजू बुध के भइल पहिलका सेमिफाईनल खेल में वीरगञ्ज ११ के ट्राईब्रेकर में हरावत हिमालयन शेर्पा फाइनल में चहुपल बा । शुरुवाती हाफ में गोल बिना ही बराबरी पर खेल रहे माकिर दुसरका हाफ के ११ वां मिनेट में […]\nविशाल गोल्ड कप : भारत सिलिगुरी के हरावत झापा ११ विजयी\nवीरगंज, १ माघ । वीरगञ्ज मे जारी विशाल समृति फुटबल प्रतियोगिता के अन्तिम खेल मे झापा ४–२ से विजयी भइल बा । वीरगञ्ज के नारायणी रंगशाला मे जारी मंगलबार के खेल मे झापा ११ भारत के सिलीगुरी के टिम रोयल एफसी क्लब के हरईले ह । खेल के अन्तिम मे झापा के विकेश लिम्बु गोल […]\nभरत खवास के ह्याट्रिक से आर्मी विजयी\nवीरगंज, ३० पुस । भरत खवास के ह्याट्रिक सगे दुसरका विशाल समृति फुटबल प्रतियोगिता मे आर्मी विजयी भइल बा । वीरगञ्ज के नारायणी रंगशाला मे जारी प्रतियोगिता मे आर्मी बारा सिमरा के नव जनजागृति युवा क्लब के ३–० गोल अन्तर से पराजित कइले ह । प्रतियोगिता मे दोबारा ह्याट्रिक करे मे सफल आर्मी के भरत […]\nनेपाल मेडिसिटी प्याब्सन टी २० नकआउट त्रिकेट प्रतियोगित शनिचर से सुरु होई\nवीरगंज, ७ अगहन । नेपाल मेडिसिटी प्याब्सन टी २० नकआउट त्रिकेट प्रतियोगित शनिचर से सुरु होखे जारहल बा । निजी आ आवासीय विद्यालय अर्गनाइजेशन नेपाल, प्याब्सन आयोजन करे लागल प्रतियोगिता के सब तयारी पुरा भइल बतावल गइल बा । वीरगंज विर्ता स्थित रहल अन्पूर्ण होट मे आजु प्याबसन पत्रकार सम्मेलन करके प्रतियोगिता बारे जानकारी करइले […]\nवीरगंज, १३ गते कार्तिक । वीरगंज के नारायणी रङ्गशाला के क्रिकेट मैदान में युनिसन ग्रुप अफ स्कुल पर्सा के आयोजना में चल रहल १७ वाँ टि २० क्रिकेट टुर्नामेण्ट २०७५ के चौथा दिन के पहिलका खेल में सिनियर तरफ विद्या सदन आ होली एन्जल बिच भईल प्रतियोगिता में विद्या सदन मा. वि. २ विकेट से […]\nपरसवा गोल्डकप : वीरगंज के शानदार जीत\nवीरगंज, ८ कार्तिक । जिराभवानी गांवपालिका में जारी परसवा गोल्डकप फुटवल प्रतियोगिता के बियाफ़े के पहिलका खेल बराबर पर खतम भइल । हाम्रो फूटबल क्लब वीरगंज आ न्यू पञ्चम यूवा क्लब देकुली धर्मपुर बीच भईल प्रतिस्पर्धा १/१ गोल के बराबर पर खतम भईल । वीरगंज के तर्फ से जर्सी नं १४ का खेलाडी कृपा चौधरी […]\n२०१८ के विश्वकप फुटबल फ्रांस जितलख, २०२२ के विश्वकप के मिति भी तोकाइल\nकाठमाडौं, ३१ असाढ़ रसिया में होरहल २०१८ के विश्वकप फुटबल प्रतियोगिता के फ़ाइनल में फ्रान्स क्रोएसिया के पराजित करत विश्वविजेता के उपाधि जितले बा। फ्रान्स द्वारा फुटबल के सबसे बड़का प्रतियोगिता जितल ई दूसरा बेर हवे । फ्रान्स द्वारा क्रोएसिया ४ के विरुद्ध २ गोल से पराजित भईल रहे । एसे पहिले फ्रान्स द्वारा सन् […]\nएजेंसी, जेठ १३ गते मुंबई के वानखड़े स्टेडियम में आजु भईल आईपीएल फाइनल म्याच में चेन्नई हैदराबाद के पराजित करत आईपीएल २०१८ के विजेता बनल बा। टॉस जित के बोलिंग करेके निर्णय कईले रहे चेन्नई। बल्लेबाजी करत हैदराबाद ६ विकेट के नोकसान में १७९ के लक्ष्य देले रहे। लक्ष्य के पीछा करत चेन्नई २ विकेट […]\nइटियाही क्रिकेट क्लब फाइनल मे प्रवेश\nवीरगंज, ९ जेठ । बारा के मुसहरर्वा मे होरहल गाँवपालिका स्तरिय नक–आउट क्रिकेट प्रतियोगिता के सेमिफाइनल खेल आजु सम्पन्न भईल बा । बुद्ध युवा क्लब, छातवा आ इटियाही क्रिकेट क्लब, इटियाही बिच प्रथम सेमिफाइनल खेल सम्पन्न भइल आयोजक संस्था के सह सचिव जया साह बतइलन । बिश्रामपुर गांवपालिका, बारा के सहयोग मे आ समाज विकास […]\nएजेंसी, जेठ ८ गते आईपीएल २०१८ के फाइनल म्याच में चेन्नई सुपर किंग्स सनराईज्र्स हैदराबाद के हराके फाइनल में पुगल बा । मुम्बई के वानखडे स्टेडियम में भैल आजु के छनोट खेल में टॉस जीतत चेन्नई फील्डिंग करके निर्णय लेले रहे। हैदराबाद २० ओभर तक बल्लेबाज़ी करते ७ विकेट के छति में १३७ रन जोडले […]\nगाँवपालिका स्तरिय नक–आउट क्रिकेट प्रतियोगिता में ईटियाही विजयी\nवीरगंज, ७ जेठ । सामाज विकास समिति कलेया, बारा के आयोजना मे आ बिश्रामपुर गाँवपालिका के सहयोग मे संचालित गाँवपालिका स्तरिय नक–आउट प्रतियोगिता के तिसरा खेल आजु ईटियाही क्रिकेट क्लब आ बलिरामपुर क्रिकेट क्लब बिच सम्पन्न भइल बा । टस हारत बैटिङ कइल बिश्रामपुर क्रिकेट क्लब निर्धारित २० ओभर मे समुचा विकेट के नोक्सानी पर […]\nएजेंसी, बईसाख २९ गते आजु के दिल्ली आ बैंगलोर के बिच में होरहल खेल में संदीप लामिछाने अपन डेब्यू म्याच खेल रहल बारन । दिल्ली के ११ गो म्याच बितला के बाद आजु १२वाँ म्याच में संदीप के दिल्ली खेलावाता। आईपीएल २०१८ में दिल्ली के बहुत ख़राब प्रदर्शन रहल बा जेकरा कारण दिल्ली अंक तालिका में […]\nबारा के कलेया मे मेयर कप फुटबल प्रतियोगीता शुरू\nप्रभु यादव । कलेया, २५ बईशाख । बारा के कलेया उपमहानगरपालीका के वार्ड नम्वर ७ मे दुर्गा मावि के प्रागन मे मेयर कप फुटबल प्रतियोगीता शुरू भईल बा । प्रतियोगीता के उदघाटन कलेया उपमहानगरपालीका के मेयर राजेश यादव करत खेलकुद स्वास्थ्य के लेल बहुत महत्व रहला से करावल जरूरी रहल बतइनी । खेलकुद से अापन ठाव के पहचान बनावेला […]\nवीरगंज मे अन्तर्राष्ट्रिय भेट्रान्स डे–नाइट फुटबल प्रतियोगिता होरहल\nवीरगंज, १९ बईशाख । भेट्रान्स सिटी क्लब वीरगंज के अयोजना मे वीरगंज मे जे–८९ पहिलका अन्तर्राष्ट्रिय भेट्रान्स–८ साइड डे–नाइट फुटबल होखेवाला बा । आयोजक क्लब मंगर के पत्रकार सम्मेलन करके बईशाख २० आ २१ मे संचालन होखेवाला प्रतियोगिता के बारे जानकारी करइलख । क्लब के अध्यक्ष सबिन बस्नेत से दक्ष खेलाडी के उत्पादन, सामुदायिक विकास […]\nएजेन्सी, बैसाख १२ गते दिल्ली डेएरडरेडविल्स के कप्तान गौतम गम्भीर कप्तानी से आजु राजीनामा देले बारन। दिल्ली में प्रेस सम्मलेन में बोलत गम्भीर राजीनामा देले बारन आ कहलन की- “इह्ह पुरा हमर जिम्मेवारी बा टीम पॉइंट टेबल में नीचा भईल से । अय्यर अब कप्तानी देखियन। अभिन भी हमरा बुझाता की हमनिके टीम अच्छा करसकिन।” कोलकाता के […]\nवीरगंज सिटी हल्फ म्याराथन – अंतराष्ट्रीय धावक विच बाजी मरले थापा आ संकृति रक्षा दौड़ मे मुखिया\nवीरगंज, बैशाख ८ । वीरगञ्ज सिटि हाल्फ म्याराथन प्रतियोगिता में लालबहादुर थापा विजयी भईल बाड़न । पर्सा जिल्ला एथ्लेटिक्स संघ वीरगञ्ज के आयोजना मे भईल प्रतियोगिता मे पहिला होखे मे सफल त्रिभुवन आर्मी के थापा २१. ५ किलोमिटर के दौड १ घण्टा ११ सेकेन्ड मे पुरा कईले रहले । पहिला भईला के बापत उनका के प्रमाणपत्र […]\nमुख्यमन्त्री के घोषणा: प्रदेश-२ में अन्तराष्ट्रीय क्रिकेट स्टेडियम बनी\nजनकपुरधाम, बईशाख ७ प्रदेश नं. २ के मुख्यमन्त्री लालबावु राउत द्वारा प्रदेश मे अन्तर्राष्ट्रिय स्तर के क्रिकेट मैदान निर्माण खातिर पहल करेके घोषणा कइले बानी । शुकके जनकपुर मे तिसरका दीपक गुप्ता स्मृति क्रिकेट प्रतियोगिता (डीजीएमटी) के उद्घाटन के क्रम मे राष्ट्र खेलकुद के विकासप्रति उदासिन रहल बतावत मुख्यमन्त्री राउत अगामी दिन मे प्रदेश भितरे […]


महान सम्राट अशोक के 2358वीं जयंती मनावल गइल – Anjoria\nपिछला दिने पटना के अम्बेडकर भवन, दारोगा राय पथ में दि बुद्धिस्ट सोसायटी ऑफ इण्डिया, अशोक फाउंडेशन, समता सैनिक दल आ अखिल भारतीय सम्राट अशोक विचार मंच का ओर से महान सम्राट अशोक के 2358वीं जयंती मनावल गइल. सम्राट अशोक के चित्र का सोझा दीया जरा केएह आयोजन के उद्धाटन पूर्व डीजीपी गंगा प्रसाद दोहरे आ अशोक फाउंडेशन के अध्यक्ष निरंजन कुशवाहा कइलें.\nगंगा प्रसाद दोहरे कहलन कि सम्राट अशोक के नीति आ सिद्धांतन के अपनाइए के हमनी का समाज में शांति आ भाईचारे जोगा सकीलें.निरंजन कुशवाहा पप्पू जरूरत बतवलन कि सम्राट अशोक के विचार गाँव-गाँव ले पहुँचा के फेर से नैतिक जागरण करावल जाय.\nसमारोह के मुख्य अतिथि हिन्दी सहित्य सम्मेलन के अध्यक्ष अनिल सुलभ कहलन कि हमनी के अपना पौराणिक मूल्य आ धरोहरन के फेरु से सरिहावे के जरूरत बा काहे कि हमनी का अपना महान पुरखन के बतावल राह से बेराह हो गइल बानी जा.\nसमारोह के अध्यक्षता करत दी बुद्धिस्ट सोसायटी ऑफ इण्डिया के प्रदेश अध्यक्ष श्रीनाथ सिंह बौद्ध कहलन कि महान सम्राट अशोक तथागत बुद्ध के धम्म अपना के चण्डाशोक से विगताशोक बन गइले आ यदि हमनीओ का ओह राह के अपना लीं सँ त भारत फेरू विश्व गुरू बन सकेला.\nपूर्व मत्री बसावन भगत, बी0एन0 विश्वकर्मा, ब्रजकिशोर सिंह कुशवाहा, कमल प्रसाद बौद्ध, विशुनदेव महतो, अभिमन्यु सिंह, भंते ज्ञान कृति, डा0 सुशीला करूनाकर, विश्वमोहन संत , संजय भूषण वगैरह लोगो समारोह के सम्बोधित कइल.\nएह अवसर पर सर्व सम्मति से9गो प्रस्ताव पारित भइल जवना मेश बेली रोड प बने जात संग्रहालय के नाम सम्राट अशोक के नाम पर धरे के माँग प्रमुख रहे.\nPrevious Post: मनोज तिवारी के समर्थन में भोजपुरी संगठन आ भोजपुरी सिनेमा के लोग आगे आइल\nNext Post: बिहार के ठेंगा देखवलस भाजपा के घोषणा-पत्र


India vs Australia 4th test match news in bhojpuri Bhojpuri Special:ब्रिस्बेन में 324 रन बना के मार लs मैदान, देखा दs कमाल – News18 Hindi\nचौथा टेस्ट में ऑस्ट्रेलिया भारत के जीत खातिर 328 रन के लक्ष्य देले बा.\nचउथा टेस्ट में भारत (India Vs Australia 4th Test) पs बढ़िया बैटिंग करे के दबाव बा। 328 रन बना के जीते के टारगेट मिलल बा। अब मैच के चउथा पारी में भारत के बैटिंग के अग्निपरीक्षा होखे वला बा।\nLast Updated : January 18, 2021, 22:27 IST\nब्रिस्बेन के चउथा टेस्ट भारत के नौसिखुआ खेलाड़ी आस्ट्रेलिया के नाकोंदम कर देले। भारत के खेमा में जे बा से सवे सेर बा। का नाया, का पुरान सबसे लाठी में एक्के बल बा। सिराज, शार्दुल, सुंदर मिल के आस्ट्रेलिया के दूसरा पारी 294 रन पs समेट देलस लोग। एक-दू टेस्ट खेले वला बौलरन के ई प्रदर्शन इहे कहाई कि कवनो मेमना, बाघ के मैदान छोड़े पs मजबूर कर देलस। एही मैच के नतीजा से सीरीज के फैसला होखे के बा। अब भारत पs बढ़िया बैटिंग करे के दबाव बा। 328 रन बना के जीते के टारगेट मिलल बा। अब मैच के चउथा पारी में भारत के बैटिंग के अग्निपरीक्षा होखे वला बा।\nवाशिंगटन सुंदर के रेकौडतोड़ खेल\nवाशिंटन सुंदर दुनिया के पहिला खेलाड़ी बनने जे आस्ट्रेलिया में अपना पहिला टेस्ट में सातवां नम्बर पs बैटिंग कर के 62 रन बनवले। आज ले आस्ट्रेलिया में कवनो विदेशी खेलाड़ी नम्बर सात पर बैटिंग कर के पहिला टेस्ट में 62 रन ना बनवले रहन। एकरा पहिले आस्ट्रेलिया में पहिला टेस्ट खेले वला नम्बर सात बल्लेबाज फ्रैंक फोस्टर (इंग्लैंड) 1911 में सिडनी के मैदान पs 56 रन बनवले रहन। मतलब ई कि सुंदर 110 साल पुरान रेकौड तूर के नाया इतिहास बनवले। एकरा अलावा सुंदर भारत के पांचवा एइसन खेलाड़ी बनले जे अपना पहिला टेस्ट में पचास से अधिका रन अउर तीन विकेट लेले। सुंदर अभी बौलर के रूप में खेल रहल बाड़े लेकिन ऊ जूनियर क्रिकेट में टीम के ओपनर भी रह चुकल बाड़े। सुंदर के बाबूजी के तs कहनाम ई बा कि बेटा से सेंचुरी मारल चाहत रहे।\nशार्दुल अउर सिराज के कमाल\nअपना पहिला टेस्ट में कुल्लम 10 गेंदा फेंके वाला शर्दुल ठाकुर खातिर भी ई मैच यादगार रहल। शार्दुल ब्रिस्बेन टेस्ट में आस्ट्रेलिया के खिलाफ पहिला पारी में तीन बिकेट अउर दूसरा पारी चार बिकेट लेले। 2018 में शार्दुल वेस्टइंडीज के खिलाफ 10 गेंदा फेंक के चोटिल हो गइल रहन। दू साल बाद जब ऊ टेस्ट में वापसी कइले तs बेजोड़ खेल देखवले। शार्दुल के ई टेस्ट में सात बिकेट मिलल। मोहम्मद सिराज के बौलिंग तs अउर काबिले तारीफ रहल। ऊ पांच बिकेट लेले। आस्ट्रेलिया के दूसरा पारी में 294 पs औल औलआउट कर में सिराज के सबसे बड़ जोगदान रहल। सिराज के ई तीसरे टेस्ट मैत हs लेकिन उ कमाल के बौलिंग कइले।\nनटराजन के बढ़िया खेल\nब्रिस्बेन टेस्ट के दोसरा दिन भारत के नवका तेज गेंदबाज लोग आपन ताकत देखवले। आस्ट्रेलिया के अंतिम पांच बिकेट 95 रन पs ढाह के भारत के मैच में वापसी करवलस लोग। आस्ट्रेलिया 274 रन से शुरू कइलस अउर 369 पs औल आउट हो गइल। टी नटराजन उमेद से बढ़िया गेंदबाजी कइले। बमहत्था तेज गेंदबाजी नटराजन अपना पहिला टेस्ट के पहिला पारी में 78 रन देके तीन बिकेट लेले। भारत के कवनो बमहत्था तेज गेंदबाज के पहिला टेस्ट मैच में सबसे बढ़िया प्रदर्शन आरपी सिंह के रहे। ऊ पाकिस्तान के खिलाफ 2005-06 में आपन पहिला टेस्ट में 89 रन देके चार बिकेट लेले रहन।\nका करिहें रोहित शर्मा ?\nदूसरा पारी में भारत के जीत खातिर 324 रन बनावे के बा। अइसना में रोहित शर्मा के अपना नांव के मोताबिक खेल देखावे के पड़ी। पहिल पारी में पढ़िया खेल के गड़बड़ कर देले रहन। पहिला पारी जब आस्ट्रेलिया 369 रन बना देलस तs रोहित शर्मा से बहुत उमेद रहे। लेकिन ऊ बढ़िया खेल देखा के आपन बिकेट तोहफा में दे देले। बलिक कहल जाव तs रोहित आन कीमती बिकेट डियान कर देले। लियोन के ओभर के तीसरा गंदा पs ऊ चउका मार चुकल रहन। 44 रन पs पहुंच गइल रहन। पारी जमावे पs धेयान देवे के जरूरत रहे। लेकिन ऊ लियोन के पांचवा गेंदा के फेन चौका-छक्का मारे खातिर हवाई शौट खेल देले जेकर नतीजा रहल कि उनका कैच होखे के पड़ल। रोहित जइसन अनुभवी खेलाड़ी से अइसन गलती के उमेदा ना रहे। अफसोस ई बात के बा कि रोहित तेज गेंदबाजी के तs बढ़िया से खेलले लेकिन स्पिनर के जाल में फंस गइल रहन। लियोन अभी ले रोहित के छव बेर आउट कर चुकल बाड़े।\nनाथन लियोन के 100वां टेस्ट\nआस्ट्रेलिया के स्पिनर नाथन लियोन के ई 100 वां टेस्ट मैच हs। तेज गेंदबाजन के भीड़ में भी लियोन आपन जगह बनावे में कामयाब भइले। फास्ट बौलरन के देश में स्पिनर के चमकल बहुत बड़ बात मानल जाई। लियोन शुरु में ही ही आपन छाप छोड़ देले रहन। ऊ जब पांचे गो फर्स्ट क्लास मैच खेलले रहन तs उनका के टेस्ट टीम में चुन लिहल गइल रहे। अब लियोन सौऊवां टेस्ट खेल रहल बाड़े अउर चार सौ बिकेट के कगार पs खाड़ा बाड़े। तीन बिकेट अउर लिहें तs 400 पs पहुंच जइहें। खेल प्रेमी पूछ सकेले कि अश्विन बढ़िया स्पिनर हवें कि लियोन ? चार दिन पहिले महान क्रिकेटर मुथैया मुरलीधरन कहले रहन कि अभी खेले वला खेलाड़ी में अश्विन ही एकलौता गेंदबाज बाड़े जे 800 बिकेट लेवे के बर्ल्ड रेकौड बना सकेले। मुरलीधरन के मोतिबाक, लियोन में एतना काबिलियत नइखे कि ऊ 800 बिकेट ले पहुंच सकेले। 800 बिकेट लेवे के रेकौड मुरलीधरन के नामे दर्ज बा।\nबरखा के बाद कइसन होई खेल ?\nगाबा के मैदान पs बरखा के बाद खेल तनी कठिन हो जाई। बारिश के बाद अगर हवा में नमी और तेजी रही तs फास्ट बौलरन के बहुत मदद मिले लागी। अइसना में भारत के बहुत संभल के खेलल जरूरी हो जाई। बिकेट पs टिक के खेले के पड़ी। भारत भीरी ई टेस्ट मैच जीते खातिर मौका बा। 328 रन के चुनौती बा। चार रन बन गइल बा। भारत के खेल प्रेमी तs इहे कह रहल बाड़े, चाबस पाठ्ठा ! मार लs मैदान।\nBorder Gavaskar Trophy India vs Australia India vs Australia 4th Test shardul thakur team india


बउराह बेटा महतारी के खुरपी से मार दिहलसि – टटका खबर\nबउराह बेटा महतारी के खुरपी से मार दिहलसि\nजौनपुर जिला के चन्दवक इलाका के कोपा गाँव के एगो नवही रोहित आजु भोर में अपना महतारी के खुरपी से मार डललसि आ अपना बड़ भाई के घवाहिल कर दिहलसि. बड़ भाई सूतल रहले जब बउराह सोनू उनका पर हथौड़ी से हमला कर दिहलसि.\nएह बउराह लड़िका के गिरफ्तार क लिहले बिया पुलिस.\nTags: जौनपुर, हत्या


Bhojpuri Popular folk songs stories and proverbs must read and know the facts Bhojpuri Special: भोजपुरी के प्रचलित लोकगीत, कथा आ कहाउत, पढ़ब तss बस पढ़ते रह जाइब!\nरेमडेसिविर इंजेक्शन की कालाबाजारी करते2डॉक्टर समेत4गिरफ्तार\nलगातार दूसरे दिन देश में3लाख से ज्यादा मरीज, 10 दिनों में 15000+ मौतें\nदिल्ली में Corona के 26169 नए मामले, 306 मरीजों की मौत\nमेरठ में ऑक्‍सीजन को लेकर CMO का प्राइवेट नर्सिंग होम को नया निर्देश\n‘हेलीकॉप्टर, गधे और घोड़े’ पर हिमाचल BJP और कांग्रेस आमने-सामने\nBhojpuri Special: भोजपुरी के प्रचलित लोकगीत, कथा आ कहाउत, पढ़ब तss बस पढ़ते रह जाइब!\nभोजपुरी लोकगीत, कहाउत और कहानी के परंपरा काफी समृद्ध रहल बा.\nभोजपुरी लोकसंस्कृति काफी समृद्ध रहला बा. हर परंपरा से जुड़ल इहवां लोकगीत, कहाउत अउर कथा बा... बचपन में रउआ भी माई-दादी से सुनले होखब.. त पढ़ीं अउर घर के लोग के भी सुनाईं.\nLast Updated: January 18, 2021, 12:26 PM IST\nआईं आजु प्रचलित लोकगीत के रस पीहीं. कथा आ कहाउत के आनंद लीं. बियाह से लेके परब- तिहवार आ होली ले गीत के बिना सून लागेला. त कवन- कवन गीत खूब प्रचलित बाड़े सन. आईं देखल जाउ. लोकगीतन के विशेषता आ ताकत ई होला कि ओकर अर्थ बतावे के जरूरते ना परे. अब जइसे चइती बा. जानते बानी कि चइत (चैत्र) महीना में एकरा के गावल जाला. त मेहरारुन के प्रिय गीत ह-\nचइत मास चुनरी रंगइबो हो रामा, पिया घर अइहें.\nत एगो अउरी गीत बा, जवना के मरद आ मेहरारू दूनों गावेला-\nआइल चइत के महीनवा हो रामा, बोले बैरन कोयलिया.\nअब कोयल के कूक में मरद, मेहरारू, बाल, वृद्ध सभे आपन- आपन संदेश सुनि लेला. एही से कोयल हमनी के साहित्य में, गीत में आ संगीत में गहिर बइठल बिया. अब निरस आदमी कहत रहो कि चइत के महीना बड़ा उरठ होला. बाकिर प्रकृति प्रेमी आ प्रेम के तत्व हर जगह खोजे वाला कवि, पाठक, श्रोता आ गुनी एह महीना के भावरस से ओतप्रोत रहेला लोग. अब बियाह- सादी के बात आई त गीत- संगीत के रस बदलि जाई. हालांकि- अंगुरी में डंसले बिया नगिनिया रे ए ननदी, पिया के बोला द, गीत में प्रेम- विरह के गहिरावत बेचैनी आ लालसा छलकता. बाकिर ई भाव बियाह के बाद आई. त आईं पहिले बियाह के गीत पर ध्यान दीं जा. बियाह में सबसे पहिले स्वागत- सत्कार के परंपरा बा-\nआपन खोरिया बहार ए कवन बाबा.\nआइल बाड़े दुलहा दामाद..\nबइठे के मांगेले लाल गलइचा.\nखाए के मांगेले पूरी जलेबी.\nलड़े के मांगेले मयदान हे.\nअब एमें ई नइखे बुझात कि बियाह करे आइल दामाद लड़े के मैदान काहें मांगता. बाकिर सरकार गीत त गीत ह. गीत अझुराए के चीज ना ह, आनंद लेबे के चीज ह. अब बियाह होता त समधी के सत्कार नेचुरल बा. समधियो जानेले कि आजु उनुकर विशेष भाव बा. एह सत्कार में विनम्रता के झलक देखीं--\nपेन्ह ना कवन बाबा धोतिया\nहाथे पान के बीरा.\nकर ना समधिया से मिलनी.\nसिर माथा नवाई..\nओने मेहरारू फेर गीत कढ़ावेला लोग-\nमिले हैं राजा राम, बाराती आए अंगना.\nसोने के थारी में जेवना परोसो.\nमिले हैं राजा राम, बाराती आए अंगना..\nबाकिर मेहरारू लोगन के शिकाइतो बा. घरे आवे वाली गली बड़ा पातर बिया. हाथी कइसे आई? आखिर धूम- धाम से बियाह होखे के बा-\nसांकरी गलिया राउर हवे ए कवन बाबा.\nहथियो ना लेले पइसार हे ..\nएही कुल पवित्र गीतन से बियाह संस्कार संपन्न होला. तमाम जद्दोजहद के बीच भोजपुरिया लोगन में एगो जीवंतता लउकिए जाला. पता चली कि सांझि खान गवनई होखता. ओमें ढोलक आ झाल पर लोकगीत गवाला त अमृत रस जइसन तत्व झरे लागेला. भोजपुरी लोकगीतन के जोरे- बटोरे के दिसा में कई लोग काम कइले बा. कर्नल जेम्स टाड 1829 में भोजपुरी लोकगीतन पर एतना मुग्ध हो गइल रहले कि आपन किताब “एनल्स एंड एक्टिविटी आफ राजस्थान” लिखला का बाद भोजपुरी गीतन पर लंबा शोध कइले. ओकरा बाद कई गो अंग्रेज भाषा विज्ञानी भोजपुरी पर काम कइले. प्रसिद्ध भाषा बिज्ञानी आ भारत के भाषाई सर्वे करे वाला जार्ज ग्रियर्सन कुछ भोजपुरी लोकगीतन के बटोरि के ओकनी के अंगरेजी में अनुवाद कइले आ सन 1886 में रॉयल एशियाटिक सोसायटी के जर्नल में छपववलें. देवेंद्र सत्यार्थी कुछ अहिरऊ गीत "बिरहा" के संकलन क के छपववलें. भोजपुरी लोकगीतन के साहित्यिक दृष्टि से अध्ययन कई गो लोग कइले बाटे जेवना में कृष्णदेव उपाध्याय के काम बहुत महत्व वाला बाटे. एकरा अलावा श्रीधर मिश्र आ विद्यानिवास मिश्र के लोकगीतन पर लिखल दस्तावेज हमनी खातिर थाती बा. उत्तर प्रदेस, हिंदी संस्थान त “भोजपुरी के संस्कार गीत” नाव के एगो किताबिए छापि देले बा. बिहार राष्ट्रभाषा परिषद, पटना भी भोजपुरी संस्कार गीत पर एगो किताब छपले बा.\nभोजपुरी लोकगीतन के कृष्ण देव उपधिया चार गो प्रकार में बंटले बाड़े.\n(1) संस्कार आ रीति-रेवाज से जुडल, (2) बरत-त्योहार से संबंधित, (3) मौसम आ सीजन के अनुसार गावल जाए वाला, (4) कौनों जाति-समुदाय के गीत, आ (5) दैनिक जीवन के बिबिध कामकाज आ पेशा से जुड़ल गीत.\nरउवां सभ जानते होखब कि हमनी के जीवन में 16 गो संस्कार होला-\n1.गर्भाधान 2.पुंसवन (गर्भाधान के तीसरा महीना लइका के पुष्ट होखे खातिर) 3. सीमंतोन्नयन (गर्भस्थ शिशु आ माता के रक्षा खातिर) 4.जातकर्म (गर्भस्थ शिशु के नार काटे के समय) 5.नामकरण 6.निष्क्रमण (शिशु कमरा से बाहर निकालि के सूर्य आ चंद्रमा के ज्योति देखावल जाला) 7.अन्नप्राशन 8.चूड़ाकर्म (मुंडन) 9.विद्यारंभ 10. कर्णवेध (कान छेदाला) 11.यज्ञोपवीत (जनेव) 12. वेदारंभ 13.केशांत (गुरुकुल में शिक्षा खतम भइला पर बिदाई) 14. समावर्तन (ब्रह्मचर्य जीवन के समाप्ति के अनुष्ठान) 15. विवाह 16. अंत्येष्टि.\nअंत्येष्ठि में त दुख- तकलीफ आ शोक रहेला. बाकिर बाकी संस्कारन में गीत के प्रधानता रहबे करेला. हालांकि अब खांटी लोकगीत लुप्त हो रहल बाड़े सन.\nतिलक चढ़े के बेरा जवन गीत गवाला ओकर त कवनो जबाबे नइखे. रउवों देखीं-\n1- हथिया, हथिया सोर कइले, गदहो ना ले अइले रे.\nतोरा बहिन के चोट्टा मारो, मड़वा में हंसवले रे..\n2- तिलक जे गनेले कवन बाबा, झनकि- झनकि उठि जाले हे,\nमोर बाबू पढ़ले पंडितवा, तिलक बड़ा थोर भइले हे..\nबियाहे में दुआरपूजा पर एगो बड़ा नीमन गीत गावल जाला-\nधनि धनि भाग हमार जागल कि\nपाहुन उतरले दुआरे.\nगीत त गीत ह. बेटी के बियाह में त भाव बिह्वल करे वाला गीत भी रहेले सन. जइसे-\n1- सुंदर धियवा बियहल हो बाबूजी, सून कइल आपन अंगनवां.\n2- बेटी तोहार हम कइसे करीं बिदाई.\nकइसे छोड़ीं अंचरा के कोर हो..\nआ खाली बियाहे सादी में ना, रोग- ब्याधि के निराकरण खातिर भी लोकजीवन में गीत बाड़े सन. जब माता दाई निकलेली, जवना के डॉक्टर साहेब लोग स्माल पाक्स, चिकेन पाक्स कहेला ओमें माता दाई के पूजा होला आ गीत गवाला-\nनिमिया के डार मइया लावेली हिलोरवा कि झूमि- झूमि ना. मइया गावेली गीति कि झूमि- झूमि ना..\nअब होली के समय के जोगीरा के याद करीं. लोग कहेला कि जोगीरा खाली अश्लीले होला. बाकिर अइसन बात नइखे. असली जोगीरा के दू लाइन देखीं-\n1- तन जीवन धन सुंदरता के, बिरथा कबो ना कर.\nआवे काम सदा औरन के, अइसन करम कर.. जोगीरा सरररर...\n2- धन जीवन अनमोल रतन बा, गोरी फेर ना पइबू.\nजहिया गलि पचि जाई जवानी, सोचि सोचि पछतइबू.. जोगीरा सरररर...\nएकरा अलावा सोहर, सावनी गीत त बड़ले बा. अब आईं कथा पर. कथा माने लोककथा. त दू गो बड़ा मसहूर कथा बाड़ी सन.\nएगो राजा रहे. ओकरा तीन गो रानी रहली सन. त राजा सबसे छोटकी रानी के बड़ा मानसु. बड़ा प्यार करसु. अउरी केहू त ना, बाकिर मझली रानी के छोटकी से बड़ा जलन होखे. छोटकी रानी एगो सुग्गा (तोता) पोसले रहली. उनुकर परान ओही में बसे. त मझली रानी सोचली कि काहें ना सुगवा के मारि दिहल जाउ, बस छोटकी रानी के काम तमाम हो जाई. बाकिर सुगवा त बड़ा पहरा में रहे. ओकरा ले पहुंचल बड़ा मुसकिल रहे. आखिर तक सुगा नाहिंए माराइल आ छोटकी रानी के प्यार अमर हो गइल.\nऋषि च्यवन कठोर तपस्या करत रहले. कई बरिस बीति गइल. उनुका चारो ओर देंवका (दीमक) लागि गइल. देंवका त लागल बाकिर आंखि का सामने देंवका में दू गो छेद हो गइल. हालांकि ऋषि के आंख बंद रहे. एक बेर एगो राजकुमारी अपना नोकर- चाकर संगे घूमत च्यवन ऋषि के तपस्या वाली जगह पर पहुंचि गइली. देखली कि आदमी के आकृति वाला देंवका मे दू गो छेद रहे. ऊ लकड़ी से ओकरा के छेदि के जांच कइली कि ई कथी के छेद ह. आहि दादा! ओइजा से धाराधार खून बहे लागल. ऋषि च्यवन के आंखि में जखम हो गइल. उनुकर तपस्या भंग हो गइल. ऋषि उठि गइले. देंवका के माटी भरभरा के गिरि गइल. माटी देह से झारि के ऋषि जब राजकुमारी के देखले त उनुका कुल ज्ञान हो गइल. जरूर ई राजकुमारी ईश्वर के कौनो इच्छा के पूरा करे आइल बाड़ी. राजकुमारी के पिता माने राजा के पता चलल. तुरंते ऊ ऋषि से क्षमा मांगे आ गइले. ऋषि कहले कि एकरा प्रायश्चित एह तरे होई कि एह राजकुमारी के बियाह हमरा से क द. हमनी के संतान संसार के उद्धार करे खातिर हमरा तपस्या के आगे बढ़इहें सन. राजा तैयार हो गइले. ऋषि च्यवन बूढ़ रहले. त शादी का पहिले ऊ एगो आयुर्वेदिक औषधि तइयार कइले, जवना के नांव अपना नांव पर धइले- च्यवनप्राश. ओकरा के खाके ऊ फेर जवान हो गइले. ओही के नकल कइके कइगो कंपनी च्यवनप्राश बनावेली सन. केहू जवान होखे भा मति होखे, कंपनी के प्राडक्ट बेचाता.\nअब आईं कहाउति पर. त कहाउति के विशेषता रउरा सभे जानते बानी. ओकर ना अर्थ समुझावे के जरूरत परेला ना केहू माने पूछेला. कहाउति अपना अर्थ के संगे लेले चलेली सन. जइसे-\n1- सतुआ के पेट सोहारी से ना भरी 2- सब चाही त काम आंटी (सब चाही आ सक्रिय साथ दी तबे काम हो पाई),3- सेतिहा के साग गलपुरना के भाजी 4- नेबुआ त लेगइल सागे में मति डाले (गलत प्रयोग के आशंका) 5- छिया-छिया गप-गप (ना ना कहतानी बाकिर छोड़तो नइखीं) 6- बाबा के धियवा लुगरी अउरी भइया के धियवा चुनरी 7- सबकुछ खइनी दुगो भुजा ना चबइनी 3- हाथी अइली हाथी अइली पदलसि भड़ाक दे 9- जवन रोगिया के भावे तवन बैदा फुरमावे 10-आन के धन पर कनवा राजा 11- बड़ के लइका पादे त बाबू के हवा खुलल आ छोट के पादे त मार सारे पदले बा 12- बुढ़वा भतार पर पांच गो टिकुली. 13- :- जीअत पर छूंछ भात, मरले पर दूध-भात 14- खेत खा गदहा अउरी मार खा जोलहा. 15- बकरी के माई कबले खर जिउतिया मनाई. (लेखक विनय बिहारी सिंह प्रसिद्ध स्तंभकार हईं)\nदेश में कोरोना विस्‍फोट, महामारी की दूसरी लहर में इतनी खराब कैसे हो गई स्थिति?\nFB-वॉट्सऐप ग्रुप बने कोविड हेल्प का जरिया, आपकी भी मदद कर सकती हैं ये लिंक


बुढ़ापा में माई - डॉ. आशारानी लाल - मैना: भोजपुरी साहित्य क उड़ान (Maina Bhojpuri Magazine)\nHome डॉ. आशारानी लाल Bhojpuri Kahani बुढ़ापा में माई - डॉ. आशारानी लाल\nबुढ़ापा में माई - डॉ. आशारानी लाल\nए ईया आज हम बड़ा खुश बनी। मने-मने खुशी के लावा फूटता। अब हम जल्‍दी अपन खुशी तोहरे के बतावल चाहतानी।\nहम आज टी.वी. देखत रहनी हँ। ओह में अइसन भइलह कि भक से तूँ ही उहाँ लउक गइलू हऽ। जानतारु अन्‍ना अपना ख्‍वाहिस के आंदोलन के बवंडर जवन गाँधी बाबा बन के दिल्‍ली में चलवलन हँ, ऊ जब पूरा भऽ गइल हऽ आ उनकर भूख-पियास के अनशन टूट गइलह तऽ सब लोग ओसही खुश भीइलह, जइसे सन् सैंतालिस में देस के आजादी मिलला पर भइल रहे। पूरा देश अन्‍ना के साथे-साथे एह आंदोलन में शामिल रहल। केहू लाठी-डन्‍डा ना उठवलस। कहीं हूल-हपाड़ना भइल, न त खूने बहल। अनापो-सनाप केहू ना बोलल आ पूरा देस में उनका विजय के तिरंगा झंडा लहराए लागल।\nजानतारु ईया अन्‍ना तऽ भूखले-पियासले एक्‍के जगहिया में बइठल रह गइलन जइसे एह देस के कवनो साधू-महात्‍मा बन गइल होखँस, एही से पूरा देस उनका साथे हो गइल रहे। अन्‍ना भूखला से बहुते कमजोर भऽ गइल रहन, ओहिसे अनसन के बाद तीन-चार दिन-ले अपना डाक्‍टरन के अस्‍पताल में पड़ल रहलन। जब तनी अन्‍न-दाना खाए-पीए लगलन त अपना गाँवे के इयाद आइल। महाराष्‍ट्र में उनकर गाँव घर रहे जहाँ हर साल गनेश-बाबा हर घर में आके बइठेलन। सब लोग एह भगवान के धूम-धाम से पूजेला। इहे बात रहे कि उनकरो मन पूजा में आवे के कइलस आ आज ऊ अपना गाँव रालेगाँवसिद्धि में टीवी पर लउकत रहन।\nगाँव के लोग अपना अन्‍ना के देखे खातिर बहुते दिन से टकटकी लगवले रहल। सब लोग मिलजुल के इ तय कइल लोग कि गाँव के बहरा एगो बटोर होई, उहें अन्‍ना आके सब लोग के एकेसाथे दर्शन दिहन। इहे भइल। रालेगण-सिद्धि गाँव में सबकर जुटान भइल रहल। कई गो गाँव के लोग उहाँ जुटल रहे। एगो ऊँच मचान बनल रहे। ओह मचान पर अन्‍ना के खूब बड़हन फोटो लगावल गइल रहे। इ कुल देख सुन के सब टीवी वाला लोग आ सरकारो के लोग ओइजा पहुँच गइल रहे।\nएही जलसा में अन्‍ना अइलन आ अपना हाथे में तिरंगा-झंडा लेके खूब लहखलन, ओकरा बाद ओही मचान पर घइल गाँधी-बाबा आ अपना माई के फोटो के परनाम करे चाहे मोड़ लागे आ फूल-माला पहिरावे ऊ चार डेग चल के ओइजा पहुँचलन।\nए-ईया उनका माई के रूप एकदम तोहरे नियर लउकत रहे। माई के गोड़ धरते अन्‍ना के आँखी से लोर बहे लागल। ई लोर ओह बेटा के आँखी से निकसल जे खुदे अब पुरनिया हो गइल रहन। जानतारु ईया अन्‍ना अपना माईकेदूसर सरूप बान, हम ओह फोटो के देखते ई बात कहनी। हमरा त बुझाइल कि, ईया हो-तूहीं उहाँ जाके बइठ गइल बाड़ू। हम त ताकते रह गइलीं कि तू ओइजा जा के अब अन्‍ना के माई कइसे बन गइल बाड़ू।\nअन्‍ना बहुते बड़ काम बिना मार-काट के कर देखवलन जइसे गाँधी बाबा। जानतारु अन्‍ना का कइलन हँ। ऊ एह देस के भ्रष्‍टाचार से छुटकारा दियावे के उपाय खोज ले ले बाड़न। एह देस में जनलोकपाल नाँव के एगो अइसन लँगूर कऽ झुन्‍ड ऊ बोलावताड़न जेके हर जगहिए ले जाके एगो ऊँच जगहा में ऊ बइठा दिहन। इ काम देस के कोना कोना में पहुँचा दिहल जाई। ओह ऊँचाई पर बइठ के ऊ जन लोकपाल नाँव के लंगूर चारों ओरी ताकते रही। जहँवा कहिं घूस चोरी, डकइती आ बेइमानी के बाजार लउकी, तऽ ऊ ओपर झपट्टा मार के ओके दबोच ली। सब काला-बाजारी अब देस से बिला जाई आ फेरु एक देस में रामराज कायम हो जाई। अधर्म के नाश हो जाई आ धरम के जै-जैकार हो उठी।\nईया हो अब हमरा बुझाता कि तोहार राज आ जाई, एही से आज हम बड़ा खुश बानी।\nफेरु दूसरा चिट्ठी में अवरी लिखब आ बताइब।


दिल्ली में बम विस्फोट : 11 आदमी मरले, 68 जने घवाहिल – टटका खबर\nदिल्ली में बम विस्फोट : 11 आदमी मरले, 68 जने घवाहिल\n(बुध7सितम्बर)\nदिल्ली बम विस्फोट में घवाहिल लोगन के देखे अस्पताल चहुँपल राहुल गाँधी का खिलाफ खिसियाइल परिजन नारेबाजी कइले जवना का बाद राहुल के सुरक्षा घेरा बढ़ा दिहल गइल. एह बम विस्फोट में नाहियो त एगारह लोग के मौत हो चुकल बा आ अड़सठ आदमी घवाहिल बाड़े.\nदिल्ली बम विस्फोट के जिम्मेदारी पाकिस्तान से काम करे वाला आतंकवादी संगठन हरकत-उल-जेहादी इस्लामी (हूजी)लिहलसि.\nदिल्ली बम विस्फोट में मराइल लोग के परिजन के चार चार लाख रुपिया के मुआविजा दिल्ली सरकार का तरफ से दिहल जाई.\nदिल्ली विस्फोट के सगरी राजनेता निंदा कइले. विपक्ष एकरा के सुरक्षा में चूक बतवलसि. प्रधानमंत्री कहले कि, “ई कायराना काम बा. हमनी का एकरा से निपटब जा आ कबहियो आतंकवाद के दबाव का सोझा ना नवब जा. ई लमहर लड़ाई बा.” राष्ट्रपति के प्रवक्ता अर्चना दत्ता कहली कि, “राष्ट्रपति बम विस्फोट के निंदा कइले बाड़ी आ बेगुनाहन के मौत पर शोक जतवले बाड़ी.” लोकसभाध्यक्ष मीरा कुमारो बम विस्फोट के निंदा करत हताहत होखे वालन खातिर संवेदना व्यक्त करते सदन के कार्यवाही 12.30 बजे ले स्थगित कर दिहली. बाद में सदन के बईठक दुबारा शुरू भइल त केंद्रीय गृह मंत्री पी. चिदम्बरम कहले कि देश के राजधानी आतंकवादी गुटन के निशाना पर बा. कहलन कि फिलहाल हमलावरन का बारे में साफ जानकारी नइखे. भाजपा के वरिष्ठ नेता लालकृष्ण आडवाणी कहले कि दोषियन के हर हाल में खोज निकाले के चाहीं आ ओकनी के कड़ा दंड देबे के चाहीं. रविशंकर प्रसाद एह पर खेद जतवले कि “आतंकवादी उच्च न्यायालय के सबले व्यस्त दुआर पर हमला कर दिहलसि, आ दिल्ली पुलिस भा सरकार का लगे एकर कवनो जानकारी नइखे.” वामोदल एह घटना के केंद्रीय गृह मंत्रालय आ दिल्ली पुलिस के विफलता बतवले. भाकपा नेता डी. राजा कहले कि एह बाति के जाँच होखे के चाहीं कि कइसे अइसन घटना बार बार होत बा आ सरकार के खोजे के चाहीं कि ई खुफिया तंत्र के विफलता ह कि ओकरा नीतियन के. इंडो-एशियन न्यूज सर्विस.\nनई दिल्ली,7सितम्बर (आईएएनएस). दिल्ली के शेरशाह मार्ग पर दिल्ली उच्च न्यायालय के गेट नम्बर पांच के बहरी आजु बुध का सबेरे भइल बम विस्फोट में कम से कम नौ लोग मारल गइले आ 45 जने घवाहिल हो गइले. घवाहिलन के राममनोहर लोहिया अस्पताल में भरती करावल गइल बा. बम एगो ब्रीफकेस में लुका के राखल रहे. साल 2008 के मुम्बई बम हमला का बाद विस्फोट के ई तिसरका बड़हन घटना ह. विस्फोट उच्च न्यायालय परिसर के गेट नम्बर पांच के बाहर सबेरे करीब 10.30 बजे भइल जब बहुते भीड़ रहेला आ न्यायालय परिसर में दाखिल होखे खातिर लमहर कतार लागल रहुवे. बम जवना ब्रीफकेस में राखल रहुवे ओकर टुकड़ा मिलल बा. राष्ट्रीय जांच एजेंसी के टीम ओहिजा चहुँप गइल बा आ फोरेंसिक प्रयोगशाला के लोगो आ गइल बा. राष्ट्रीय सुरक्षा गार्ड के टीम सबूत जुटावे में लागल बिया. पूरा इलाका के घेराबंदी कर दिहल बा आ लोग के ओहिजा इकट्ठा ना होखे के कहाइल बा.\nदिल्ली उच्च न्यायालय में पिछला चार महीना का भीतर विस्फोट के ई दोसरकी घटना ह. पिछला 25 मई के एहिजा एगो कम तीव्रता वाला बम विस्फोट भइल रहे जवना में केहू हताहत ना भइल रहे. (इंडो-एशियन न्यूज सर्विस)\nसंपादकीय टिप्पणी : हमनी के एह तरह के हमला भा बम विस्फोटन का साथे जिये के आदत डाल लेबे के चाहीं काहे कि हमनी का सरकार का लगे अतना बेंवत नइखे कि अपराधियन के सजा दिलवा सको. देश के राजनीति अतना घटिहा हो गइल बा कि देखल जाये लागल बा कि अपराधी के ह, कवना धरम भा मजहब के ह, कवना प्रांत के हऽ, वगैरह वगैरह. संसद पर हमला के दोषी अफजाल, प्रधानमंत्री रहल राजीव गाँधी के हत्यारन, मुंबई हमला के जियत अपराधी कसाब, आ पंजाब के भुल्लर, ई सब देश आ मानवता के दुश्मन हउवें सँ बाकिर तरह तरह के बहाना खोज के ओकनी के बचावे के कोशिश हो रहल बा. जब अपराधी जानत बाड़े कि ओकनी के सजाय नइखे मिले वाला त ऊ डेरइहें सं केकरा से ? से हमनिये के डेरा के रहे के पड़ी आ नेतवन के आगा गरदन कटावत रहे के पड़ी.\nदेश दुनिया के खबर


ब्लैकबेरी Torch 9810 Price in India, Full Specs - 24th November 2020 | Digit\nRelease Date: 08 Aug, 2011\nRelease Date : 08-Aug-2011\nउत्पाद के नाम : Blackberry Torch 9810\nपिक्सेल घनत्व (PPI) : 250\nब्लैकबेरी Torch 9810 Smartphone 3.2 -इंच स्क्रीन TFT LCD Capacitive touchscreen के साथ आवेला, जौना के रेज़ल्यूशन 480 x 640 पिक्सल तथा पिक्सल घनत्व 250 पर इंच बा | फोन 1.2 Ghz Single कोर प्रोसेसर से संचालित बा और एकर रैम 768 MB बा. ब्लैकबेरी Torch 9810 BB OS7ओएस पे काम करेला.\nब्लैकबेरी Torch 9810 Smartphone August 2011 मे लॉंच भईल रहे|\nफोन मे 1270 mAh बैटरी लागल बा|\nब्लैकबेरी Torch 9810 मे कनेक्टिविटी के तरीका बा : ,GPS,HotSpot,\nब्लैकबेरी Torch 9810 के कैमरा मे Auto Focus,,Video Recording लोड बा|\nब्लैकबेरी Torch 9810 Price In India Starts From Rs.7499 The best price of ब्लैकबेरी Torch 9810 is Rs.7499 on Flipkart.This Mobile Phones is expected to be available in 8GB variant(s).


टेम्पलेट:Cleanup-tense - विकिपीडिया\nएह लेख में काल (क्रिया पद में समय सूचक) के प्रयोग विकिपीडिया के दिसानिर्देश के अनुसार नइखे भइल। अनुरोध बा कि कॉपी एडिटिंग करि के काल निर्धारण (past tense if historic, present tense if not time-based (e.g. fiction), or future tense if upcoming) ठीक कइल जाय। (नवंबर 2020)\nThis template will categorise tagged articles into Category:Wikipedia articles with incorrect tenses.\nYou can also place this tag at the start of the concerned section and adjust its text accordingly, such as:\nIt takes the optional parameter tense which can be used to explain what specific tense needs to be used, e.g. tense=past. The default value is past tense if historic, present tense if not time-based (e.g. fiction), or future tense if upcoming.\nIt takes the optional parameter date, with the format date=month year, such as:\nपरिचय खातिर ऊपर दिहल गइल बिबरनलेख के टेम्पलेट:Cleanup-tense/doc से ट्रांसक्लूड क के इहाँ देखावल जा रहल बाटे। (संपादन करीं | इतिहास देखीं)\n"https://bh.wikipedia.org/w/index.php?title=टेम्पलेट:Cleanup-tense&oldid=286790" से लिहल गइल\nएह पन्ना पर आखिरी बेर संपादन 17 जनवरी 2016 के 09:29 बजे भइल रहल।


Canadanepal.net: Pooja Sharma & Barsha Siwakoti मित्रता || बोले आफ्नो बिहे बारे || बिहे कहिले त ?\nPooja Sharma & Barsha Siwakoti मित्रता || बोले आफ्नो बिहे बारे || बिहे कहिले त ?\nBy hello hello - March 07, 2021


मनोज तिवारी, रिंकू घोष आ निर्देशक असलम शेख फेरू एक संगे – Anjoria\nमनोज तिवारी, रिंकू घोष आ निर्देशक असलम शेख फेरू एक संगे\nMar 18, 2014 असलम शेख, औरत खिलौना नहीं, मनोज तिवारी, रिंकू घोष\nभोजपुरी सिनेमा के हिट तिकड़ी मेगास्टार मनोज तिवारी, नंबर वन अभिनेत्री रिंकू घोष आ मशहूर निर्देशक असलम शेख, एक बेर फेरू जुटल बाड़ें हंगामा मचावे. एह तिकड़ी के फिलिम “औरत खिलौना नहीं” के शूटिंग बिहार के बक्सर, सीतामढ़ी आ हाजीपुर में तेजी से चलत बा.\nआरएआईएस फिल्म्स के बैनर में बनत एह फिलिम के निर्माता अविनाश रोहरा आ मोहम्मद असलम शेख, कहानी आ पटकथा लेखक खुद निर्देशक असलम शेख, संवाद लेखक मनोज कुशवाहा, गीतकार प्यारेलाल यादव कवि आ संतोष पुरी, संगीतकार धनंजय मिश्रा, कैमरामैन तांबन के., डांस मास्टर पप्पू खन्ना, अउर एक्शन निर्देशक बाड़न इकबाल सुलेमान.\nएह फिलिम में मेगास्टार मनोज तिवारी आ नंबर वन नायिका रिंकू घोष का साथे मोनालिसा, शैलेश सिन्हा, मौसमी नायक, मोनिका घोष, मालिनी घोष, अवधेश मिश्रा, अयाज खान, अउर आलोक यादव खास बाड़ें. इम्तियाज असलम के एह फिलिम से लांच कइल जात बा आ एगो नया नायिका के तलाश जारी बा.\nआम आदमी के सबूर के अति ह ‘बेताब’ – अजय कुमार झा\nबाक्स आफिस प कमाल देखावत पवन सिंह के बाज गइल डंका


सेना बहाली – टटका खबर\nप्रधानमंत्री उज्ज्वला योजना के बिहार में शुरूआत मुजफ्फरपुर जिला से होखी आ ओकरा बाद जून ले एकरा के सगरी जिलन में लागू क दिहल जाई. गैस कनेक्शन आ सिलिण्र बिना दाम लिहले दीहल जाई बाकिर चूल्हा आ गैस के दाम लीहल जाई. बक्सर डेयरी सोन नहर, औरंगाबाद आ पटना के नहरन का दुनू कगार पर…\nRead More about छपरा न्यूज, 28 मई 2016\nवाराणसी में चलत सेना बहाली रैली में फर्जी प्रवेश पत्र बनवा के घुसल दू गो नवहियन से जब कागज माँगल गइल त बैग ले के आवे के बात कह के दुनू ओहिजा से सरक लिहलें आ आगा जा के भाग परइलें. बाकिर धरा गइल ओहनी के ऊ दोस्त जवना के प्रवेश पत्र के फोटोकॉपी करा…\nRead More about एक त बाँड़ अपने गइलें नव हाथ के पगहो ले गइलें\nसमाजवादी नेता लोग के लड़ाई में बलिया के आम आदमी के फजीहत होखत बा. शुक का दिने बलिया जिला के कई कस्बा में व्यापारी बलिया के लक्ष्मण गुप्ता के गिरफ्तारी का खिलाफ बाजार बंद रखलें. दोसरा तरफ नारद राय का मौजूदगी में व्यापारियन के सभा क के मालगोदाम रोड पर एगो दुकान लूटे वाला आ…\nRead More about बलिया न्यूज (शनिचर, 12 सितंबर 2015)\nसेना बहाली में चंदौली के 360 गो अभ्यर्थी पहिला चरण पार कइलें\nगोरखपुर के रजही कैंप में चलत सेना भरती रैली में वाराणसी जोन के बहाली में चंदौली जनपद के 360 गो अभ्यर्थी दौड़ वाली बाधा पार कर गइलें. कुल 9150 नवहियन के टोकन बाँटल गइल रहुवे जवना में से 2550 जने लंबाई के आधार पर छँटा गइले. बाकी बचल लोग के चौवालिस गो टोली बना के…\nRead More about सेना बहाली में चंदौली के 360 गो अभ्यर्थी पहिला चरण पार कइलें\nगोरखपुर में सेना बहाली रैली के तइयारी पूरा\nगोरखपुर:में सत्रह अगस्त से छब्बीस अगस्त ले चले वाला भरती रैली में 80 हजार से अधिका नवहियन के शामिल होखे के उमेद बा. रेलवे स्टेशन आ बस स्टेशन से भर्ती ग्राउंड ले चहुँपावे खातिर बस के इंतजाम कइल गइल बा. हर जिला के अभ्यर्थी ओह जिला खातिर नियत दिने हिस्सा ले सकीहें. दोसरा दिने आवे…\nRead More about गोरखपुर में सेना बहाली रैली के तइयारी पूरा\nदू साल बाद फेरु गोरखपुर में सेना बहाली होखे वाला बा जवन १७ अगस्त से २६ अगस्त ले चलावल जाई. एह बहाली में गोरखपुर का अलावे वाराणसी, चंदौली, भदोही, देवरिया आ मऊ के नवही शामिल हो सकीहें. बहाली रैली राजही कैंप मैदान पर होखी आ बड़हन भीड़ होखे के संभावना के चलते सुरक्षा के पूरा…\nRead More about गोरखपुर में सेना बहाली १७ अगस्त से\nआगरा में सेना बहाली खातिर आइल अभ्यर्थियन के भारी भीड़ का चलते बैरिकेड टूटला पर भगदड़ मच गइल आ एह भगदड़ में एगो युवक के मौत हो गइल आ दू गो अउरी युवक घवाहिल हो गइले. घवाहिल नवहियन के सेना के अस्पताल में भरती करावल गइल बा. एह दुर्घटना का बारे में अबही ले सेना…\nRead More about आगरा में सेना बहाली रैली में भगदड़